title: Ampelókipoi (Ateena)

text:
Ampelókipoi (; myös "Ambelókipoi", "Ambelókipi") on kaupunginosa Ateenassa Kreikassa. Se sijaitsee Ateenan koilliosassa ja kuuluu kaupungin 7. suuralueeseen. Alueen pääkadut ovat Alexándras- ja Kifisías-valtakadut.
Ampelókipoi, suomeksi ”Viinitarhat”, on kasvanut erityisesti 1960- ja 1970-luvuilla. Kaupunginosassa sijaitsevat Ateenan metron asemat Ampelókipoi ja Panórmou. Sen rakennuksiin kuuluu muun muassa Ateenan ja koko Kreikan korkein rakennus, 103 metriä korkea Pýrgos Athinón 1 (”Ateenan torni 1”), joka on kaupungin ensimmäinen nykyaikainen pilvenpiirtäjä ja edelleen yksi kaupungin harvoista korkeista rakennuksista.


title: Ampelókipoi (Ateena)

text: Kaupunginosan länsipuolella sijaitsee Gkýzin kaupunginosa, pohjoispuolella Girokomeío, koillispuolella Ellinoróson, itäpuolella Goudí ja eteläpuolella Zográfoun kaupunki.


title: Penaeaceae

text: Penaeaceae on pieni afrikkalainen kasviheimo koppisiemenisten Myrtales-lahkossa.


title: Penaeaceae

text: Heimon kasvit ovat puita tai pensaita, joiden varret ovat nelikulmaisia ja toisinaan uurteisia. Nivelet ovat turvonneita, ja lehtilavan kärjessä on rauhanen.


title: Penaeaceae

text: Heimo kasvaa Itä- ja Etelä-Afrikassa sekä St. Helenan saarella.


title: Penaeaceae

text: Penaeaceae käsittää yhdeksän sukua ja 29 lajia, jotka muodostavat kolme tribusta:


title: Penaeaceae

text: "Rhynchocalyx lawsonioides" on tribuksen ainoa laji, ja se kasvaa Etelä-Afrikassa Natalin ja Transkein rannikkoalueella. Sen oksat ovat tavallisesti ryhmissä, ja kasveihin kerääntyy alumiinia. Solukoissa on kivisoluja. Lehden korvakkeet ovat rauhasmaisia. Kukat ovat kuusilukuisia, verholehdet ovat teräväkärkisiä, terälehdet liuskaisia. Sikiäin koostuu kahdesta tai kolmesta yhteen kasvaneesta emilehdestä, ja laitaistukoissa on paljon siemenaiheita. Luotti on enemmän tai vähemmän pistemäinen. Kota on litteä ja siinä on useita siivellisiä siemeniä.


title: Penaeaceae

text: Tribuksen kasvit ovat pieniä ja kanervamaisia pensaita. Lehdet ovat usein ruodittomia ja korvakkeet enemmän tai vähemmän rauhasmaisia. Kukat sijaitsevat lehtihangoissa ja ovat nelilukuisia. Verholehdet ovat terämäisiä ja varsinaiset terälehdet puuttuvat. Erillisiä emejä on neljä, ja kussakin on vähintään kaksi siemenaihetta. Siemenissä on elaiosomi, öljyjä sisältävä uloke; muurahaiset levittävät niitä.


title: Penaeaceae

text: Penaeeae-tribuksessa on seitsemän sukua ja 23 lajia, joista kahdeksan on suvussa "Stylapterus". Tribus kasvaa Etelä-Afrikassa Kapmaan etelä- ja lounaisosissa.


title: Penaeaceae

text: Tribuksen ainoa suku, "Olinia", käsittää viisi afrikkalaista ja St. Helenalla kasvavaa lajia. Niiden lehdet ovat korvakkeellisia. Kukat ovat neli- tai viisilukuisia, verholehdet enemmän tai vähemmän lusikkamaisia, terälehdet koveria, paksuja ja karvaisia. Kehänalainen sikiäin koostuu 2-5 emilehdestä, ja luotti on vaihtelevissa määrin nuijamainen. Kussakin emilehdessä on 2-10 suoraa tai luokkimaisesti taipunutta siemenaihetta. Hedelmä on luumarjamainen, yksisiemeninen.


title: Ampelókipoi

text: Ampelókipoi (, ”Viinitarhat”; myös "Ampelókipi", "Ambelókipi") voi viitata seuraaviin paikkoihin Kreikassa:


title: Asteroskopeío

text: Asteroskopeío (, myös "Asteroskopío"; ”Tähtitorni”) on pieni kaupunginosa Ateenassa Kreikassa. Se sijaitsee Akropoliin länsipuolella ja kuuluu kaupungin 3. suuralueeseen. Kaupunginosa on saanut nimensä siellä sijaitsevasta vanhasta Ateenan kansallisen observatorion rakennuksesta. Asteroskopeío voidaan nähdä myös osaksi laajempaa Thiseíon kaupunginosaa.


title: Asteroskopeío

text: Kaupunginosan lounaispuolella on Petrálonan kaupunginosa, pohjoispuolella Thiseío, koillispuolella Agoran arkeologinen alue ja eteläpuolella Pnyks-kukkula.


title: Elaiónas

text: Elaiónas (; myös "Eleónas") on kaupunginosa Ateenassa Kreikassa. Se sijaitsee Ateenan länsilaidalla ja kuuluu kaupungin 3. suuralueeseen. Kaupunginosa sijaitsee Athinón-valtakadun ja Ierá Odóksen välisellä alueella.


title: Elaiónas

text: Kaupunginosassa sijaitsee Elaiónaksen metroasema. Kaupunginosan eteläpuolella sijaitsee Votanikóksen kaupunginosa, pohjoispuolella Kolokynthoú, koillispuolella Akadimía Plátonos ja länsipuolella Aigáleon kaupunki.


title: Ellinoróson

text: Ellinoróson (, ”Kreikanvenäläisten”) on kaupunginosa Ateenassa Kreikassa. Se sijaitsee Ateenan koillisreunalla ja kuuluu kaupungin 7. suuralueeseen. Kaupunginosa on saanut nimensä siitä, että sen alkuperäisiä asukkaita olivat Venäjältä tulleet pakolaiset.


title: Ellinoróson

text: Kaupunginosan rajoina ovat lännessä Katecháki-valtakatu, idässä Mesogeíon-valtakatu ja lännessä Kifisías-valtakatu. Kaupunginosan lounaispuolella sijaitsee Ampelókipoin kaupunginosa ja pohjoispuolella Néo Psychikón kaupunki. Kaupunginosan eteläkulmassa sijaitsee Katechákin metroasema.


title: General (albumi)

text: General on vuonna 2005 ilmestynyt Circlen kuudes livealbumi. Se äänitettiin kesäkuussa 2004 Saksan Chemnitzissä ja julkaistiin ainoastaan vinyylinä. Albumi koostuu yhden kokonaisuuden muodostavasta neljästä kappaleesta, joista "Styx" on jaettu kahtia levyn molemmille puoliskoille.


title: Evangelismós (Ateena)

text: Evangelismós () on kaupunginosa Ateenassa Kreikassa. Se sijaitsee Ateenan ydinkeskustan itäpuolella ja kuuluu kaupungin 1. suuralueeseen. Kaupunginosa on saanut nimensä alueella sijaitsevasta samannimisestä sairaalasta.


title: Evangelismós (Ateena)

text: Kaupunginosassa sijaitsee Evangelismóksen metroasema. Evangelismóksen länsipuolella sijaitsee Kolonákin kaupunginosa, kaakkoispuolella Pagkráti, itäpuolella Ilísia ja pohjoispuolella Lykavittós-kukkula.


title: Evangelismós

text: Evangelismós (, ”Ilosanoma”, viittaa Neitsyt Marian saamaan ilmestykseen) voi viitata seuraaviin Kreikan paikkoihin:


title: Girokomeío

text: Girokomeío (; myös "Girokomío") on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen. Kaupunginosa on saanut nimensä alueella sijaitsevasta suuresta vanhainkodista.


title: Girokomeío

text: Kaupunginosan eteläpuolella sijaitsee Ampelókipoin kaupunginosa, länsipuolella Polýgono ja pohjoispuolella Psychikón kaupunki.


title: Gkázi

text: Gkázi (; myös "Gázi"; aiemmin Γκαζοχώρι, "Gkazochóri" tai Φωταέριο, "Fotaério") on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 3. suuralueeseen


title: Gkázi

text: Gkázi on saanut nimensä alueella sijainneesta kaasulaitoksesta. Kaasulaitoksessa toimii nykyisin suuri kulttuurikeskus, Technópolis (Τεχνόπολις), jossa järjestetään erilaisia tapahtumia, kuten festivaaleja ja näyttelyitä. Alueella on myös paljon ravintoloita, teattereita ja elävän musiikin tarjontaa.


title: Gkázi

text: Gkázissa sijaitsee Kerameikóksen metroasema. Gkázin itäpuolella on Kerameikóksen kaupunginosa, länsipuolella Votanikós.


title: Gkýzi

text: Gkýzi (; myös "Gízi", "Gkízi", "Gýzi") on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 7. suuralueeseen. Se käsittää alueen Alexándras-valtakadun pohjoispuolella.


title: Gkýzi

text: Gkýzi on nimetty taidemaalari Nikólaos Gýziksen mukaan. Se on rakennettu suureksi osaksi 1960- ja 1970-luvuilla. Kaupunginosassa sijaitsee muun muassa Suomen Ateenan-instituutin asuntola Koroneos-talo.


title: Gkýzi

text: Kaupunginosan luonaispuolella sijaitsee Neápolin kaupunginosa, itäpuolella Ampelókipoi, pohjoispuolella Polýgono ja länsipuolella Pedíon Áreos.


title: Goudí

text: Goudí (; myös Γουδί) on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen.


title: Goudí

text: Goudí tunnetaan muun muassa sen alueella sijaitsevista suurista sairaaloista. Siellä sijaitsevat myös muun muassa Ateenan yliopiston antropologinen museo, Anatominen museo sekä Kreikan kansallinen glyptoteekki.


title: Goudí

text: Kaupunginosan länsipuolella sijaitsee Ampelókipoin kaupunginosa, eteläpuolella Zográfoun kaupunki ja itäpuolella Papágoun kaupunki.


title: Goúva

text: Goúva () on kaupunginosa Ateenassa Kreikassa. Se sijaitsee Ateenan keskustan kaakkoispuolella ja kuuluu kaupungin 2. suuralueeseen.


title: Goúva

text: Kaupunginosan koillispuolella sijaitsee Metsin ja länsipuolella Néos Kósmoksen kaupunginosa, eteläpuolella Dáfnin ja Ymittóksen kaupungit, ja itäpuolella Výronaksen kaupunki.


title: Kerameikos

text: Kerameikos (, ) eli Kerameis () oli antiikin Ateenan kaupunginosa ja Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Kerameikos

text: Kerameikos sijaitsi Ateenan ja sen Agoran luoteispuolella nykyisen Kerameikóksen kaupunginosan alueella. Demos jakaantui "Sisempään" ja "Ulompaan Kerameikokseen". Sisempi Kerameikos sijaitsi kaupunginmuurin eli Themistokleen muurin sisäpuolella. Ulompi Kerameikos, joka tunnetaan erityisesti hautausmaastaan, sijaitsi heti muurin ulkopuolella.


title: Kerameikos

text: Kerameikoksen arkeologisen alueen yhteydessä toimii Kerameikoksen arkeologinen museo.


title: Kerameikos

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kuusi edustajaa Ateenan bulessa eli neuvostossa. Demoksen kansalaisesta käytettiin demonyymiä "ek Kerameōn" () tai "Kerameus" ().


title: Kerameikos

text: Kerameikoksen arkeologinen alue sijaitsee Ateenan nykyisen keskustan länsipuolella. Arkeologinen alue koostuu osasta antiikin aikaista kaupunginmuuria eli Themistokleen muuria sekä sen kahden portin, Dipylon-portin ja Pyhän portin, sekä niiden kautta kulkeneiden teiden alueesta.


title: Kerameikos

text:
Pääosa arkeologisesta alueesta on kaupunginmuurin pohjoispuolella sijainneen Kerameikoksen hautausmaan aluetta. Alueella on hautamuistomerkkejä ja niiden kopioita, sillä monet merkittävimmistä muistomerkeistä on siirretty alueen arkeologiseen museoon. Monet tärkeimmät haudat ovat niin kutsutun Hautamuistomerkkien kadun varrella. Arkeologiseen alueeseen kuuluu myös pieni osa muurin eteläpuolista aluetta, jonka merkittävin rakennus on Pompeion. Arkeologinen museo sijaitsee alueen lounaiskulmassa.
Kerameikoksen merkittävimpiä rakennuksia ja rakennelmia ovat:


title: Metaxourgeío

text: Metaxourgeío (; myös "Metaxourgío", "Metaksourgío") on kaupunginosa Ateenassa Kreikassa. Se sijaitsee Ateenan ydinkeskustan luoteispuolella ja kuuluu kaupungin 3. suuralueeseen. Kaupunginosan nimi viittaa silkkiin ja se on nimetty vanhan silkkitehtaan mukaan. Kaupunginosan keskus on Metaxourgeío-aukio (Πλατεία Μεταξουργείου, "Plateía Metaxourgeíou").


title: Metaxourgeío

text: Metaxourgeío on rakennettu yhden antiikin Ateenan hautausmaan, Demosion Seman, päälle. Kaupunginosassa sijaitsee Metaxourgeíon metroasema.


title: Metaxourgeío

text: Kaupunginosan itäpuolella sijaitsee Omónoian kaupunginosa, eteläpuolella Kerameikós, luoteispuolella Akadimía Plátonos ja pohjoispuolella Kolonós.


title: Arkades

text: Arkades on vuonna 2006 ilmestynyt Circlen 21. albumi. Brittiläisen Fourth Dimension Recordsin julkaisema albumi äänitettiin syyskuussa 2005 WFMU-radioasemalla New Jerseyssä. Alun perin se ilmestyi pelkästään vinyylinä, mutta 2007 "Arkades" julkaistiin myös CD-versiona, jossa on mukana kolme Tampereen Klubilla 29. maaliskuuta 2005 äänitettyä kappaletta.


title: Patísia

text: Patísia () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Kaupunginosan pääkatu on Patisíon-katu.


title: Patísia

text: Patísia jakautuu kahteen alueeseen, jotka ovat pohjoisempana sijaitseva Áno Patísia (Άνω Πατήσια, ”Ylempi Patísia”) ja etelämpänä sijaitseva Káto Patísia (Κάτω Πατήσια, ”Alempi Patísia”) Patísiaan. Kaupunginosassa on kaksi metroasemaa, näiden kahden alueen mukaan nimetyt Áno Patísia ja Káto Patísia.


title: Patísia

text: Kaupunginosan koillispuolella sijaitsee Rizoúpolin kaupunginosa, kaakkoispuolella Kypséli, lounaispuolella Sepólia, pohjoispuolella Néa Chalkidónan kaupunki ja itäpuolella Galátsin kaupunki.


title: Pedíon Áreos

text: Pedíon Áreos ( tai Πεδίον του Άρεως, "Pedíon tou Áreos", ”Areen kenttä”) on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 1. suuralueeseen. Kaupunginosa on saanut nimensä sen alueella sijaitsevasta samannimisestä puistosta, joka tunnetaan myös nimellä Areenpuisto.


title: Pedíon Áreos

text: Areenpuisto on yksi Ateenan suurimmista puistoista. Sen laajuus on 23 hehtaaria. Sodanjumala Areelle omistetun puiston nimi vastaa monia Marsille omistettuja puistoja, kuten antiikin Rooman Campus Martiusta ja Pariisin Marskenttää ("Champ de Mars"). Puisto rakennettiin vuonna 1934 kunnioittamaan Kreikan vapaussodan sankareita ja sen alueella on useita näitä esittäviä marmorisia rintakuvia. Puistossa järjestetään muun muassa erilaisia messutilaisuuksia.


title: Pedíon Áreos

text: Kaupunginosan itäpuolella sijaitsee Gkýzin kaupunginosa, koillispuolella Polýgono, länsipuolella Plateía Viktorías ja eteläpuolella Exárcheia.


title: Taxi Teheran

text: Taxi Teheran () on vuonna 2015 julkaistu iranilaisen Jafar Panahin ohjaama draamaelokuva. Panahi myös näyttelee elokuvassa. Elokuva palkittiin Kultainen karhu -palkinnolla Berliinin elokuvajuhlilla.


title: Digitaaliset ihmistieteet

text: Digitaaliset ihmistieteet () on käsite, jolla viitataan uuden teknologian hyödyntämiseen humanistisessa ja yhteiskuntatieteellisessä tutkimuksessa.


title: Ilísia

text: Ilísia () on kaupunginosa Ateenassa Kreikassa. Se sijaitsee Ateenan itälaidalla ja kuuluu kaupungin 1. suuralueeseen. Kaupunginosa on saanut nimensä alueella aiemmin virranneen Ilissos- eli Ilisós-joen mukaan.


title: Ilísia

text: Ilísia koostuu varsinaisesta Ilísiasta, Ilísian puistosta, alueen eteläosassa sijaitsevasta Káto Ilísiasta (”Alempi Ilísia”) sekä alueen itäosassa sijaitsevasta Áno Ilísiasta (”Ylempi Ilísia”). Näistä Áno Ilísia sijaitsee Zográfoun kaupungin puolella.


title: Ilísia

text: Kaupunginosan pohjoispuolella sijaitsee Ampelókipoin kaupunginosa, koillispuolella Goudí, luoteispuolella Lykavittós ja länsipuolella Zográfou.


title: Petrálona (Ateena)

text: Petrálona () on kaupunginosa Ateenassa Kreikassa. Se sijaitsee Ateenan varsinaisen kaupunkialueen lounaislaidalla ja kuuluu kaupungin 3. suuralueeseen.


title: Petrálona (Ateena)

text: Petrálona jakautuu kahteen osaan, jotka ovat alueen itäosan käsittävä Áno Petrálona (Άνω Πετράλωνα, ”Ylempi Petrálona”) ja länsiosan käsittävä Káto Petrálona (Κάτω Πετράλωνα, ”Alempi Petrálona”). Kaupunginosassa sijaitsee Petrálonan metroasema.


title: Petrálona (Ateena)

text: Kaupunginosan koillispuolella on Thiseíon kaupunginosa, länsipuolella Rouf ja itäpuolella Asteroskopeío sekä Pnyks- ja Filopáppou-kukkulat.


title: Polýgono

text: Polýgono () on kaupunginosa Ateenassa Kreikassa. Se sijaitsee Ateenan koillisosassa Pedíon Áreoksen ja Tourkovoúnia-kukkulajonon välisellä alueella ja kuuluu kaupungin 7. suuralueeseen.


title: Polýgono

text: Kaupunginosan eteläpuolella sijaitsee Gkýzin kaupunginosa, itäpuolella Girokomeío ja pohjoispuolella Kypséli sekä Galátsin kaupunki.


title: Rouf

text: Rouf () on kaupunginosa Ateenassa Kreikassa. Se sijaitsee Ateenan keskustan länsipuolella ja kuuluu kaupungin 3. suuralueeseen. Kaupunginosa on saanut nimensä alueella 1800-luvun alussa maita omistaneesta baijerilaisesta Ludwig Ruffista (kreikkalaisittain Loudovíkos Rouf).


title: Rouf

text: Kaupunginosassa sijaitsee Roufin rautatieasema, josta kulkee lähijunia. Kaupunginosan koillispuolella sijaitsee Votanikóksen kaupunginosa, eteläpuolella Távroksen kaupunki ja länsipuolella Aigáleon kaupungin Káto Aigáleon kaupunginosa.


title: Sepólia

text: Sepólia () on kaupunginosa Ateenassa Kreikassa. Se sijaitsee Ateenan varsinaisen kaupunkialueen luoteislaidalla ja kuuluu kaupungin 4. suuralueeseen.


title: Sepólia

text: Kaupunginosassa sijaitsee Sepólian metroasema. Kaupunginosan eteläpuolella sijaitsee Kolonóksen kaupunginosa, itäpuolella Ágios Nikólaos, koillispuolella Patísia ja luoteispuolella Peristérin kaupunki.


title: Váthi

text: Váthi (, aiemmin Βάθεια, "Vátheia") on kaupunginosa Ateenassa Kreikassa. Se sijaitsee Ateenan ydinkeskustan pohjoispuolella ja kuuluu kaupungin 1. suuralueeseen. Kaupunginosan keskus on Váthin aukio ("Plateía Váthis").


title: Váthi

text: Kaupunginosan eteläpuolella sijaitsee Omónoian kaupunginosa, länsipuolella Metaxourgeío, pohjoispuolella Plateía Viktorías ja itäpuolella Exárcheia.


title: Votanikós

text: Votanikós () on kaupunginosa Ateenassa Kreikassa. Se sijaitsee Ateenan varsinaisen kaupunkialueen länsilaidalla ja kuuluu kaupungin 3. suuralueeseen. Votanikós on saanut nimensä siellä sijaitsevasta kasvitieteellisestä puutarhasta. Kaupunginosassa sijaitsee myös muun muassa Ateenan maatalousyliopisto.


title: Votanikós

text: Kaupunginosan pääkatuja ovat Ierá Odós sekä Athinón-valtakatu. Kaupunginosan lounaispuolella sijaitsee Roufin kaupunginosa, eteläpuolella Távroksen kaupunki ja länsipuolella Aigáleon kaupunki.


title: Ernst August Raddatz

text: Ernst August Raddatz () oli Venäjän keisarillisessa armeijassa kenraalimajuriksi kohonnut suomalainen sotilas.


title: Ernst August Raddatz

text: Raddatzin vanhemmat olivat räätälimestari August Ferdinand Raddatz ja Fredrike Sophie Mellin. Tulttuaan ylioppilaaksi 1888 hän opiskeli Nikolain ratsuväkiopistossa Pietarissa, josta valmistui 1891. Hänet nimitettiin ensin kornettina 2. Pietarin rakuunarykmenttiin Rževiin ja sitten Henkikaartin Grodnon husaarirykmenttiin Varsovaan. 1896 hän siirtyi reserviin luutnanttina, mutta kutsuttiin osallistumaan ratsumestarina Venäjän–Japanin sotaan 1904, Kazakstaniin sijoitettuun kasakkarykmenttiin. Raddatz haavoittui taisteluissa, mutta kunnostautui silti niin, että tuli ylennetyksi everstiluutnantiksi 1905. Hänen sotilasuransa jatkui 1909 everstinä ja kasakkarykmentin komentajana Blagoveštšenskissä, sitten uudelleen Kazakstanissa 1913, Siperian kasakkaprikaatin 1. rykmentin komentajana Jarkentissa. Ensimmäisessä maailmansodassa Raddatz taisteli joukkoineen Turkkia vastaan Kaukasiassa. Hänet ylennettiin kenraalimajuriksi ja hänestä tuli ensin prikaatin komentaja ja sitten 1. Kaukasian kasakkadivisioonan komentaja 1916.


title: Ernst August Raddatz

text: Venäjän vallankumous koitui Raddatzin kohtaloksi, hänet murhattiin loppuvuonna 1917. Omaistensa kertoman mukaan punaiset surmasivat hänet Venäjällä marras- tai joulukuussa 1917 työntämällä hänet höyryveturin piipusta alas kuumuuteen.


title: Ernst August Raddatz

text: Kuolleeksi hänet julistettiin Suomessa kuitenkin vasta 1964.


title: Totor

text:
Totor on sarjakuvapiirtäjä Hergén luoma sarjakuvahahmo. Totor esiintyi sarjakuvissa vuosina 1926–1929. Totoria tehtiin ennen Tinttiä.
Toto oli partiolainen.


title: Alfred Rosenbröijer

text: Alfred Edvard Rosenbröijer (9. syyskuuta 1835 Helsingin pitäjä – 4. joulukuuta 1931 Kirkkonummi) oli suomalainen tehtailija, valtiopäivämies ja arkkitehti.


title: Alfred Rosenbröijer

text: Rosenbröijerin vanhemmat olivat Tampereen postimestari Nils Adolf Rosenbröijer (1798–1890) ja Sofia Wilhelmina Leopold. Hän pääsi ylioppilaaksi 1853 Helsingin yksityislyseosta ja suoritti 1863 insinööritutkinnon Karlsruhessa.


title: Alfred Rosenbröijer

text: Rosenbröijer toimi tehtailijana Tampereella ja arkkitehtina Helsingissä. Hän oli säätyvaltiopäivillä aatelissäädyn edustajana.


title: Paula Tilli

text: Paula Tilli (s. 1979 Espoo) on suomalaislähtöinen Asperger-luennoitsija. Tilli on opiskellut Tukholmassa Ågestan kansanopistossa, jossa koulutetaan asperger-luennoitsijoita. Tilli on myös itse saanut Aspergerin syndrooma -diagnoosin vuonna 2003, ollessaan 24-vuotias.


title: Paula Tilli

text: Paula Tilli on kirjoittanut "Toisin: minun Asperger-elämäni" (Finn Lectura, 2018), jossa hän kertoo neurologisesta poikkeavuudestaan ja sen tuomista haasteista.


title: Paula Tilli

text: Tilli asuu nykyisin Tukholmassa.


title: Soulacoaster: The Diary of Me

text: Soulacoaster: The Diary of Me on laulaja R. Kellyn ja kirjailija David Ritzin kirjoittama vuonna 2012 Yhdysvalloissa ilmestynyt kirja. Kirja on Kellyn omaelämäkerta.


title: Cyborg 2 – robottisota

text: Cyborg 2 – robottisota (; myös "Cyborg 2" tai "Glass Shadow") on vuonna 1993 julkaistu Michael Schroederin ohjaama yhdysvaltalainen tieteis- ja toimintaelokuva, jonka pääosissa ovat Elias Koteas, Angelina Jolie, Billy Drago, Karen Sheperd, Allen Garfield ja Jack Palance. "Cyborg 2 – robottisota" julkaistiin Yhdysvalloissa suoraan videolle 24. marraskuuta 1993.


title: Cyborg 2 – robottisota

text: "Cyborg 2 – robottisota" on spin-off-jatko-osa elokuvalle "Cyborg" (1989). Vaikka "Cyborg 2 – robottisota" on ensimmäisen elokuvan spin-off, siinä on käytetty materiaalia ensimmäisestä elokuvasta. Vuonna 1994 julkaistu "Cyborg 3" -elokuva on jatkoa kakkososalle. Angelina Jolie aloitti elokuvan myötä varsinaisen elokuvauransa; hän oli aiemmin tehnyt pienen roolin "Puhalla rahat ja juokse" -elokuvaan (1982).


title: Cyborg 2 – robottisota

text:
"Cyborg 2 – robottisota" sijoittuu vuoteen 2074, jolloin Japanin Kobayashi Electronics -yhtiö ja Yhdysvaltain Pinwheel Robotics -yhtiö taistelevat valmistamiensa kyborgien avulla. Kyborgit, jotka ovat kestävämpiä, nopeampia ja vahvempia kuin ihminen, ovat korvanneet ihmisen kaikissa palveluammateissa. Nyt vaarallisin kaikista tappokoneista, koodinimeltään Cash, on karannut sisällään tarpeeksi räjähteitä tuhoamaan kokonaisen kaupungin.
"Cyborg 2 – robottisota" -elokuvan käsikirjoituksen laativat ohjaaja Schroeder, Ron Yanover ja Mark Geldman. Elokuvan tuottajina olivat Raju Patel ja Alain Silver. Elokuva kuvattiin Los Angelesissa viiden miljoonan dollarin budjetilla. Elokuvan kuvaukset alkoivat 28. syyskuuta 1992 ja päättyivät 11. marraskuuta 1992.


title: Cyborg 2 – robottisota

text: "Cyborg 2 – robottisota" julkaistiin suoraan videolle 24. marraskuuta 1993 Yhdysvalloissa. VHS:n julkaisi Vidmark Entertainment. Joissakin maissa, kuten Saksassa, Japanissa ja Kanadassa, elokuvaa esitettiin myös elokuvateattereissa. Lionsgate julkaisi elokuvan Yhdysvalloissa ensimmäisen kerran DVD:nä 20. syyskuuta 1999.


title: Cyborg 2 – robottisota

text: "Radio Timesin" kriitikko Alan Jones antoi elokuvalle kolme tähteä viidestä mahdollisesta. "Entertainment Weekly" on valinnut elokuvan Angelina Jolien huonoimmaksi elokuvaksi. Jolie sanoi elokuvasta "The New York Timesissa" vuonna 2001: ”Kun näin sen, menin kotiin ja oksensin.”


title: Vitun puhelinmyyjät

text: Vitun puhelinmyyjät on Foxilla Suomessa esitetty tositelevisiosarja. Ohjelmasta on käytetty myös nimiä "##### puhelinmyyjät", "V#### puhelinmyyjät", "V###n puhelinmyyjät" sekä "V#tun puhelinmyyjät". Ohjelmassa seurataan Costa Del Sol Marketing -yrityksessä työskenteleviä suomalaisia puhelinmyyjiä. Sen esittäminen alkoi 16. helmikuuta 2015. Sarjan toinen kausi esitettiin keväällä 2016. Sarjaan perustuvan elokuvan ensi-ilta oli huhtikuussa 2016.


title: Vitun puhelinmyyjät

text: Sarjan ensimmäisellä kaudella seurataan suomalaisia puhelinmyyjiä, jotka työskentelevät suomalaisessa Costa Del Sol Marketing -yrityksessä sähkösopimusten myyjinä Maunulassa Helsingissä ja Málagassa Costa del Solissa. Parhaat myyjät pääsevät vastaaviin töihin Málagaan. Toisella kaudella seurataan Málagassa Miksun omistamaa Costa Del Sol Marketingia sekä Edun perustamaa Fast & Fair Sales -yritystä.


title: Vitun puhelinmyyjät

text: Ensimmäisellä kaudella pääosassa on yrityksen esimies Mihail "Miksu" Kulechov sekä Suomen myyntipäällikkö Edu ja Espanjan myyntipäällikkö Henkka. Ohjelmassa seurataan myös Suomen työntekijöitä Essiä, Jasminia ja Mariaa sekä Espanjan työntekijöitä Jereä ja Ninaa.


title: Vitun puhelinmyyjät

text: Toisella kaudella pääosassa ovat Miksu, Henkka ja Jere. Toisen tuotantokauden jaksoissa Edu pyörittää omaa yritystä Málagassa ja hänen yrityksessään työskentelevät ensimmäiseltä tuotantokaudelta tutut Maria ja Nina. Toisen tuotantokauden aikana Miksun yritykseen uusina työntekijöinä saapuvat Tony, Oke ja Jyri sekä myöhemmin Inka, Emma, Iina ja Jenna.


title: Vitun puhelinmyyjät

text: Ohjelman ensimmäistä jaksoa seurasi 160 000 yli 10-vuotiasta katsojaa, mikä teki siitä siihen mennessä Foxin vuoden katsotuimman ohjelman. Ohjelma rikkoi myös 25–44-vuotiaiden katseluennätyksen Foxilla 88 500 katsojalla.


title: Adrian Smith (arkkitehti)

text: Adrian D. Smith (s. 19. elokuuta 1944) on yhdysvaltalainen arkkitehti. Hän on suunnitellut useita maamerkkejä, mukaan lukien kaksi maailman korkeinta rakennusta: vuonna 2010 valmistunut Burj Khalifa Dubaissa ja rakenteilla oleva Kingdom Tower Jeddassa Saudi-Arabiassa. Smith on ollut usean tunnetun rakennuksen pääarkkitehtina mukaan lukien Trump International Hotel & Tower Chicagossa, Illinois'ssa; Jin Mao Tower Shanghaissa, Kiinassa; ja Zifeng Tower Nanjingissa, Kiinassa.


title: Ivan Neprjajev

text: Ivan Nikolajevitš Neprjajev (; s. 4. helmikuuta 1982 Jaroslavl, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Avangard Omskissa. Hän on pelipaikaltaan keskushyökkääjä.


title: Ivan Neprjajev

text: Neprjajev on Lokomotiv Jaroslavlin kasvatti. Hän pelasi ensimmäiset miesten pelinsä seuran kakkosjoukkueessa Venäjän toiseksi korkeimmalla sarjatasolla Vysšaja Ligassa kaudella 1998–1999. Kaudella 1999–2000 Neprjajev edusti joukkuetta sarjatasoa alempana Pervaja Ligassa. Washington Capitals varasi hänet viidennellä kierroksella 163. pelaajana . Kaudella 2000–2001 Neprjajev debytoi Jaroslavlin Superliiga-joukkueessa, jossa hän pelasi kymmenen ottelua. Ensimmäisellä täydellä kaudellaan 2001–2002 Neprjajev teki siellä 37 runkosarjaottelussa tehot 3+8=11. Hän voitti kauden päätteeksi Venäjän-mestaruuden, kuten myös kauden 2002–2003 päätteeksi. Kaudella 2003–2004 Neprjajev edusti Jaroslavlia myös Spengler Cupissa.


title: Ivan Neprjajev

text: Kaudella 2006–2007 Neprjajev oli tehoilla 17+9=26 Jaroslavlin paras maalintekijä ja jakoi joukkueen sisäisen pistepörssin neljännen sijan Dmitri Sjominin kanssa. Kaudella 2007–2008 hän eteni Jaroslavlin kanssa aina Superliigan-finaaleihin saakka, mutta mestaruuden vei kuitenkin Salavat Julajev Ufa otteluvoitoin 3-2.


title: Ivan Neprjajev

text: Kaudella 2008–2009 Neprjajev jatkoi uraansa Superliigan tilalle perustetussa KHL:ssä Dinamo Moskovan paidassa. Hän jakoi 14 osumallaan joukkueen sisäisen maalipörssin kolmannen sijan Éric Landryn ja Maksim Pestuškon kanssa ja teki Venäjän pääsarjatasoa yhden kauden piste-ennätyksensä 27 tehopisteellään. Kaudeksi 2010–2011 Neprjajev siirtyi Atlantiin, jonka kanssa hän eteni aina Gagarin Cup -finaaleihin saakka häviten ne kuitenkin Salavat Julajev Ufalle otteluvoitoin 4-1. Kaksi seuraavaa kautta Neprjajev pelasi SKA Pietarissa. Kaudeksi 2013–2014 hän siirtyi kaksivuotisella sopimuksella TsSKA Moskovan paitaan. Neprjajev edusti joukkuetta kauden aikana myös Spengler Cupissa, jossa se hävisi kuitenkin finaalissa sveitsiläiselle Genève-Servette HC:lle lukemin 3-5. Hän ei kuitenkaan jatkanut TsSKA:ssa enää toista sopimuskauttaan, vaan sai kauden päätteeksi lähtöpassit.


title: Ivan Neprjajev

text: Neprjajev siirtyi kaudeksi 2014–2015 vuoden mittaisella sopimuksella Avangard Omskiin.


title: Ivan Neprjajev

text: Neprjajev edusti Venäjää Torinon olympiakisoissa 2006. Hän pelasi myös MM-kilpailuissa vuosina 2005 ja 2007, joista molemmat turnaukset päättyivät pronssiin. Hän pelasi myös alle 20-vuotiaiden MM-kilpailuissa vuosina 2001 ja 2002 voittaen jälkimmäisestä turnauksesta maailmanmestaruuden. Vuoden 2001 turnauksessa Neprjajev oli tehoilla 1+5=6 Venäjän paras syöttäjä ja jakoi sisäisen pistepörssin voiton Stanislav Tšistovin ja Ilja Kovaltšukin kanssa.


title: Puhalla rahat ja juokse

text: Puhalla rahat ja juokse () on vuonna 1982 ensi-iltansa saanut Hal Ashbyn ohjaama yhdysvaltalainen komediaelokuva, jonka pääosissa ovat Jon Voight, Ann-Margret ja Burt Young. "Puhalla rahat ja juokse" kertoo kahdesta uhkapelaajasta, jotka lähtevät New Yorkista toisen pelivelkojen takia kohti Las Vegasia.


title: Puhalla rahat ja juokse

text: "Puhalla rahat ja juokse" -elokuvan käsikirjoituksen laativat Al Schwartz ja Jon Voight. Elokuvan tuottajina olivat Andrew Braunsberg, Robert Schaffel ja Edward Teets. "Puhalla rahat ja juokse" kuvattiin Las Vegasissa 17 miljoonan dollarin budjetilla vuonna 1980. "Puhalla rahat ja juokse" on Jon Voightin tyttären, Angelina Jolien, ensiesiintyminen elokuvissa. Jolie aloitti varsinaisen elokuvauransa vuonna 1993. 5-vuotiaan Jolien näyttelemä Tosh Warnerin rooli on Voightin Alex Kovac -nimisen roolin tytär. Myös Voightin entinen vaimo ja Jolien äiti Marcheline Bertrand esiintyy elokuvassa.


title: Puhalla rahat ja juokse

text: "Puhalla rahat ja juokse" sai ensi-iltansa Yhdysvalloissa 8. lokakuuta 1982 ja Suomessa 22. heinäkuuta 1983. Elokuvan levittäjänä oli Yhdysvalloissa Paramount Pictures vuonna 1982. "Puhalla rahat ja juokse" tuotti avausviikonloppunaan Yhdysvalloissa 528 559 dollaria. Elokuvaa esitettiin laajimmillaan 303 elokuvateatterissa. "Puhalla rahat ja juokse" tuotti ilmestymisvuonnaan Yhdysvalloissa yhteensä 946 461 dollarin lipputulot. Rotten Tomatoes -sivuston mukaan 12 arvostelun perusteella laskettuna kriitikoiden arvosteluista 25 prosenttia oli positiivisia. Warner Home Video julkaisi elokuvan DVD:nä Yhdysvalloissa 30. kesäkuuta 2009.


title: Puhalla rahat ja juokse

text: Kymmenestä suomalaisesta ensi-iltakriitikosta kolme antoi elokuvalle kolme tähteä, kaksi yhden tähden ja muut eivät sitäkään, keskiarvona 1,33 tähteä neljästä. "Puhalla rahat ja juokse" sai Suomen teatterikierroksellaan 2 096 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 178.


title: Shamitabh

text: Shamitabh on vuonna 2015 ensi-iltansa saanut intialainen hindinkielinen draamaelokuva, jonka on ohjannut ja kirjoittanut R. Balki. Pääosia näyttelevät Amitabh Bachchan, Dhanush ja Akshara Haasan. Elokuva kertoo mykän näyttelijän noususta tähdeksi teknologian ja toisen epäonnistuneen näyttelijän äänen avulla.


title: Shamitabh

text: "Shamitabh" oli ensimmäinen Bollywood-elokuva, jota kuvattiin Suomessa. Se esitettiin Suomessa Season Film Festival -elokuvajuhlilla.


title: Shamitabh

text: Box Office India julisti "Shamitabhin" ”katastrofiksi”.


title: Kogit

text: Kogit eli Kogi-kansa (tai Cogui) eli Kágaba joka Kogien kielellä tarkoittaa "jaguaaria", on Kolumbian pohjoisosassa Sierra Nevada de Santa Martan vuoristossa elävä Etelä-Amerikan alkuperäiskansa. Kogien kulttuuri on jatkanut olemassaoloaan esikolumbiaaniselta ajalta aina nykypäivään asti säilyttäen kulttuurinsa alkuperäisen luonteen riippumatta ajoittaisista yhteyksistään ulkomaailman kanssa. Heimon elämäntapa on suojeltu ja sen alueelle ei saa Kolumbian lain mukaan tulla ketään ulkopuolisia vierailijoita.


title: Kogit

text:
Kogit ovat muinaisen Tairona-kulttuurin jälkeläisiä. Tairona oli kehittynyt kulttuuri jonka kukoistuskausi ajoittui aikaan ennen 1400-1500 -luvun espanjalaisten konkistadorien saapumista Etelä-Amerikkaan.
Tairona-kulttuurin monet kivirakennelmat ovat säilyneet viidakossa nykypäivän asti. Kulttuuriin kuului kultaesineiden valmistus, joita käytettiin joko asusteissa tai puihin ripustettuina. Taironien elämäntapa muistutti paljon nykypäivän Kogien elämää.


title: Kogit

text: Noin vuonna 1000 pakottivat Carib-intiaanit Tairona-kulttuurin siirtymään rannikolta sisämaan ylängöille. Espanjalaisten saavuttua vuonna 1498 Pohjois-Kolumbiaan orjuuttaen heimoja säilyi Tairona-kulttuuri eristyksensä vuoksi entisellään riippumatta siitä, että myös he kokivat vainoa espanjalaisten puolelta.


title: Kogit

text: Kogit valitsevat syntyneistä lapsista tulevat pappinsa, joita kutsutaan nimellä "Mama". Mama ei ole shamaani tai parantaja vaan arvostettu yhteisön valaistunut jäsen. Mama kasvatetaan ensin pitämällä hänet eristyksissä ja pimeässä 18 vuoden ajan jonka jälkeen hänen aistinsa ovat herkistyneessä tilassa vastaanottamaan ulkomaailman ihmeet ja luonnon koko monimuotoisuuden.


title: Kogit

text: Heimon henkisen perinteen keskiössä on "Aluna" - kosminen tietoisuus, joka on kaiken elävän ja kaiken tiedon alkulähde. Aluna on myös luonnon itsensä tietoisuus. Se on tietoinen ja elävä voima. Tieto, joka on yhteinen kaikille alkuperäsikansoille.


title: Kogit

text:
Kogeilla on tutkijoita hämmästyttänyt kyky ymmärtää syvällisesti universumin rakennetta ja luonnon kiertokulkua ja tasapainoa.
He kokevat asuvansa maailman sydämessä, joksi he kutsuvat Andeista erillään olevaa Sierra Nevada de Santa Martan vuoristoa.


title: Kogit

text: Kogit ovat antaneet kaksi kertaa luvan ulkopuoliselle dokumenttielokuvausryhmälle tulla dokumentoimaan heidän maailmankatsomustaan. Molemmissa dokumenteissa he halusivat varoittaa ulkopuolista maailmaa, jota he kutsuvat "pikkuveljikseen", heidän lapsellisen ja ajattelemattoman ja luontoa kunnioittamattoman käyttäytymisensä takia. Molemmat dokumenttielokuvat on ohjannut BBC:n journalisti Alain Ereira. Ensimmäinen elokuva, "From the Heart of the World, The Elder Brothers Warning", tehtiin vuonna 1990 jonka jälkeen Kogit vetäytyivät takaisin eristyksiin.


title: Kogit

text: 2000-luvulla maailman tila muuttui luonnon signaaleja tarkkaan seuraavien Kogien mielestä niin vakavaksi että he halusivat ilmoittaa uuden varoituksen koko maailmalle, joten he kutsuivat Alain Ereiran tekemään uutta dokumenttielokuvaa joka sai nimekseen "Aluna - there is no life without thought".


title: Kogit

text: Sana "Aluna" tarkoittaa kosmista ajatteluprosessia, joka muovaa ja ylläpitää todellisuutta ja joka on elämän ja älykkyyden lähde. Elokuva sai ensi-iltansa vuonna 2012.


title: Miljard

text: Miljard on vuonna 2006 ilmestynyt Circlen neljästoista studioalbumi. Lähes kaksituntinen levy sisältää rauhallista ambient-tyylistä musiikkia, joka poikkeaa täysin yhtyeen aikaisemmasta tuotannosta. Sen pääosassa on Mika Rätön sähköpiano, jonka improvisointia kitara, basso ja lyömäsoittimet seuraavat. Mukana on myös paljon syntetisaattoriefektejä, mutta sähkökitarariffit ja rumpukompit sen sijaan puuttuvat lähes kokonaan.


title: Miljard

text: Vuonna 2007 valmistui "Miljard"-albumin äänityksistä kertova Esko Lönnbergin ohjaama dokumenttielokuva "Saturnus Reality". Yhtyeen entinen jäsen Petri Hagner puolestaan tallensi Lönnbergin elokuvanteon dokumentiksi "Man with a Video Camera", joka julkaistiin DVD-levynä vuonna 2010.


title: Shruti Haasan

text: Shruti Haasan (s. 28. tammikuuta 1986 Chennai, Tamil Nadu) on intialainen näyttelijä ja laulaja, joka työskentelee tamilin-, telugun- ja hindinkielisissä elokuvateollisuuksissa. Hänen vanhempansa ovat näyttelijät Kamal Haasan ja Sarika.


title: Karl Mannheim

text: Karl Mannheim (27. maaliskuuta 1893, Budapest – 9. tammikuuta 1947, Lontoo) oli unkarilaissyntyinen 1900-luvun alkupuolen sosiologi ja yksi tiedonsosiologian tieteenalan perustajista. Hänen nimensä alkuperäinen muoto oli Károly Mannheim.


title: Karl Mannheim

text: Mannheim väitteli filosofian tohtoriksi Budapestin yliopistossa 1918. Vuodesta 1922 hän työskenteli Saksassa Heidelbergin yliopistossa ja sai professorin viran Frankfurtin yliopistosta 1930. Vuonna 1933 hän pakeni juutalaisvainoja Britanniaan ja toimi aluksi lehtorina London School of Economicsissa. Vuonna 1946 hän sai professorin viran University College London -yliopiston kasvatustieteen tiedekunnasta. Mannheimin ura jakautuukin unkarilaiseen, saksalaiseen ja brittiläiseen jaksoon.


title: Karl Mannheim

text: Tieteilijänä Mannheim pyrki yhdistämään elementtejä preussilaisesta historismista, marxismista, fenomenologiasta, sosiologiasta ja pragmatismista. Pääteoksessaan "Ideologie und Utopie" (1928) hän käsitteli yhteiskuntaluokkia ja niiden ideologioita. Hänestä ihmisten jakautuminen eri luokkiin on väistämätöntä, ja yksilön pitäisi oppia käsittelemään tietoa luokkansa mukaisesta näkökulmasta.


title: The Paranoid Ward

text: The Paranoid Ward on lontoolaisen laulaja-lauluntekijä ja kitaristi Patrik Fitzgeraldin studioalbumi vuodelta 1978.


title: The Paranoid Ward

text: A-puolen studioäänitykset on tehnyt Andre Jacquemin. B-puoli on otettu sellaisenaan kasetilta, jonka Fitzgerald äänitti monofonisena kotonaan Lontoon Bow’ssa talvella 1977. Näiden demojen perusteella hän teki levytyssopimuksen Small Wonder Recordsin kanssa.


title: The Paranoid Ward

text: Levy-yhtiön osoite on ollut Small Wonder Records, 162 Hoe Street, Walthamstow, London, E.17.


title: The Paranoid Ward

text: Kansitaiteesta ja manageroinnista on vastannut Final Solution. Kannen valokuvan on ottanut Syd Shelton.


title: The Paranoid Ward

text: P. Fitzgerald on kirjoittanut kaikki laulut. Musiikkikustantaja on Small Wonder Music Ltd.


title: Love Sweat

text: Love Sweat on hollantilaisen rockyhtye Golden Earringin albumi vuodelta 1995. Levy sisältää pelkkiä cover versioita.


title: The Hole (albumi)

text: The Hole on hollantilaisen rockyhtye Golden Earringin albumi vuodelta 1986.


title: The Hole (albumi)

text: Kappaleet säv. Hay ja Kooymans ellei toisin mainita.


title: Lesley Gore

text: Lesley Gore, oik. "Lesley Sue Goldstein" (2. toukokuuta 1946 New York, Yhdysvallat – 16. helmikuuta 2015 New York, Yhdysvallat) oli yhdysvaltalainen laulaja, jonka tunnetuimpia levytyksiä oli ”It’s My Party”.


title: Lesley Gore

text: Gore oli 16-vuotias levyttäessään vuonna 1963 ”It’s My Partyn”. Sen tuottaja oli Quincy Jones. Muita hänen 1960-luvun kappaleitaan olivat ”Judy’s Turn to Cry” ja ”She’s a Fool”. Kappaletta ”You Don’t Own Me” on pidetty jonkinlaisena esifeministisenä popkappaleena. Hän teki levytyksiä vuoteen 1967 ja sen jälkeen kiersi konserteissa ja teki lauluja muille. Oscar-ehdokkaaksi hän nousi tehdessään musiikkia elokuvaan "Fame". Ura jatkui vielä 2000-luvulla. Viimeinen albumi ilmestyi 2005. Lisäksi hän oli vuodesta 2004 seksuaalivähemmistöjä käsittelevän televisio-ohjelman "In the Life" juontaja. Tuolloin hän kertoi julkisesti lesboudestaan. Hänen kumppaninsa oli 33 vuotta korusuunnittelija Lois Sasson.


title: HMS Montrose (F236)

text: HMS Montrose (viirinumero F236) on Britannian Kuninkaallisen laivaston tyypin 23 fregatti.


title: HMS Montrose (F236)

text: Alus tilattiin 11. heinäkuuta 1988 Scotsounista Yarrow Shipbuildersilta. Sen köli laskettiin 1. marraskuuta 1989 ja alus laskettiin vesille 31. heinäkuuta 1992. Alus otettiin palvelukseen 2. kesäkuuta 1994.


title: HMS Montrose (F236)

text: Vuonna 1993 alus vieraili Dundeessa. Se oli Falklandilla vartioaluksena aina lokakuuhun 1996, minkä jälkeen alus osallistui Naton tehtäviin. Alkuvuodesta 2002 alus palasi Falklandille tehtävän nimen vaihduttua Atlantin partio-osasto (Etelä):ksi (). Matkan aikana aluksen sukeltajat vaihtoivat Falklandin sodassa uponneen "HMS Antelopen" sotalipun. "HMS Montrosen" palattua Britteinsaarille alus siirrettiin modernisoitavaksi, mikä päättyi tammikuun alussa 2004.


title: Kuun taikaa

text: Kuun taikaa () on vuonna 1996 ensi-iltansa saanut Kevin Dowlingin ohjaama yhdysvaltalainen romanttinen komediaelokuva, jonka pääosissa ovat Danny Aiello, Anne Archer ja Angelina Jolie. Elokuvan käsikirjoituksen laati Leonard Glasser ja sen tuottajana oli Matt Salinger.


title: Kuun taikaa

text: "Kuun taikaa" kuvattiin Kalifornian Palmdalessa 23.10.-21.11.1995 välisenä aikana. Elokuva sai Yhdysvaltain ensi-iltansa marraskuussa 1996 Fort Lauderdalen elokuvajuhlilla. Elokuva julkaistiin sittemmin Yhdysvalloissa videolle 13. tammikuuta 1998. Lionsgate julkaisi elokuvan DVD-version 8. helmikuuta 2005.


title: Kuun taikaa

text: Nuori ja kaunis Ellie Rigby (Angelina Jolie) iskee silmänsä keski-ikäiseen autokauppiaaseen Al McCordiin (Danny Aiello) tämän kantapaikassa. Ellie tarvitsee kyydin kotiinsa Mojaven autiomaahan, joten Al tarjoutuu kuskiksi. Perillä Al alkaa tuntea vetoa myös Ellien Julie-äitiin (Anne Archer). Tilanne alkaa muuttua vielä mutkikkaammaksi.


title: Out of Body

text: Out of Body on yhdysvaltalaisen rockyhtye The Hootersin studioalbumi vuodelta 1993.


title: Time Stand Still

text: Time Stand Still on yhdysvaltalaisen rockyhtye The Hootersin studioalbumi vuodelta 2007.


title: Time Stand Still

text: Kappaleet kirjoittaneet Rob Hyman ja Eric Bazilian ellei toisin mainita.


title: HMS Somerset (F82)

text: HMS Somerset (viirinumero F82) on Britannian Kuninkaallisen laivaston tyypin 23 fregatti.


title: HMS Somerset (F82)

text: Alus tilattiin tammikuussa 1992 Scotsounista Yarrow Shipbuildersilta. Sen köli laskettiin vielä samana vuonna 12. lokakuuta ja alus laskettiin vesille 25. kesäkuuta 1994. Alus otettiin palvelukseen 20. syyskuuta 1996.


title: HMS Somerset (F82)

text: Toukokuussa 2010 alus lähti operaatio Teliciin Persianlahdelle. Alus siirrettiin 3. toukokuuta 2012 Devonportin telakalle yhdeksäksi kuukaudeksi modernisoitavaksi. Alus osallistui Joint Warrior 2013 harjoitukseen. Tammikuussa 2015 alus osallistui merenkäynnissä Pentland Firthissä kaatuneen Kyprokselle rekisteröidyn "Cemfjordin" miehistön etsintöihin.


title: Tarmo Keränen

text: Tarmo Keränen on turkulainen säveltäjä, sanoittaja ja tuottaja. Hän on Elements Musicin listoilla kirjoittajana. Keränen on kirjoittanut kappaleita muun muassa Suvi Teräsniskalle, Sandhjalle, Robinille, Katri Ylanderille ja Petri Munckille.


title: Wake Up Call

text: Wake Up Call on yhdysvaltalaisyhtyeen Maroon 5 kappale heidän toiselta, It Won't Be Soon Before Long-studioalbumilta. Kappaletta pidetään albumin toisena singlenä ja yhtye vahvisti tämän Total Request Livessä 22. toukokuuta. Yhtyeen jäsenet kertoivat myös olevansa innoissaan kappaleen musiikkivideon tekemisestä. FMQB vahvisti että single tultaisiin julkaisemaan radioissa 17. heinäkuuta. Kappale vuosi nettiin hetkeä ennen 1. toukokuuta 2007 koittamista osana neljän kappaleen raitaa "It Won't Be Soon Before Long"-albumilta. Yhtye esitti kappaleen livenä 45th at Night-tapahtumassa, jossa kappaleella toimi erikoisvieraana yhdysvaltalaislaulaja Eve. Kappaleelle ei koskaan nauhoitettu virallista remixversiota. Kappaleelle tehtiin kuitenkin epävirallinen remixversio, jossa vierailee yhdysvaltalaislaulaja Mary J. Blige.


title: Wake Up Call

text: Kappaletta on käytetty muun muassa HBO:n televisiosarjan Entourage klubikohtauksessa. Kappale listattiin BBC Radio 1:n soittolistalle 18. heinäkuuta 2007 alkavalle viikolle. Se sisällytettiin myös digitaalisesti ladattavaksi sisällöksi videopeliin Rock Band. Heinäkuussa 2014 kappaletta oltiin myyty Yhdysvalloissa yhteensä 1 821 000 kopiota.


title: Wisemen

text: Wisemen on James Bluntin, Jimmy Hogarthin ja Sacha Skarbekin sanoittama pop rock-kappale Bluntin Back to Bedlam-debyyttialbumilta. Kappaleen tuottivat Tom Rothrock ja Jimmy Hogarth. Kappale julkaistiin albumin toisena singlenä vuoden 2005 ensimmäisellä kvartaalilla ja se pääsi Britannian singlelistalla viidenkymmenen parhaan joukkoon, parhaimman sijoituksen ollessa 44. Kappaleiden "You're Beautiful" ja "Goodbye My Lover" menestyksen myötä se uudelleenjulkaistiin keväällä 2006. Tämän jälkeen se pääsi Uuden-Seelannin singlelistan sijalle kaksikymmentäyksi sekä Britannian singlelistan sijalle kaksikymmentäkolme. Kappale sai pääosin positiivisen vastaanoton musiikkikriitikoilta.


title: You’re Beautiful

text: You're Beautiful on James Bluntin, Sacha Skarbekin ja Amanda Ghostin sanoittama kappale Bluntin Back to Bedlam-debyyttistudioalbumilta. Se julkaistiin albumin kolmantena singlenä vuonna 2005.


title: You’re Beautiful

text: Isossa-Britanniassa ja Australiassa kappale saavutti listojen ensimmäisen ja toisen sijan. Kun kappale julkaistiin "Back to Bedlam"-albumin ensimmäisenä singlenä Kanadassa ja Yhdysvalloissa, se saavutti molempien maiden singlelistojen ensimmäiset sijat sekä sai runsaasti radiosoittoa. Vuonna 2006 se voitti runsaasta radiosoitosta Ivor Novello Awardin. Kappaletta on myyty Isossa-Britanniassa Official Charts Companyn mukaan yhteensä 625 000 kopiota ja Yhdysvalloissa sitä oli lokakuussa 2012 myyty yli kolme miljoonaa kopiota. Se on Bluntin uran tähän mennessä menestynein kappale Yhdysvalloissa ja se on ainoa mikä on päässyt Billboard Hot 100-listan neljänkymmenen parhaan joukkoon. Vuonna 2012 singlestä julkaistiin uusintapainos Japanissa. Tämä "The Q;indivi+ Remix"-niminen remixversio, jossa vierailee japanilaisesiintyjä Keri, julkaistiin 28. maaliskuuta 2012.


title: In the Ayer

text: In the Ayer on yhdysvaltalaisräppäri Flo Ridan kappale hänen Mail on Sunday-debyyttialbumilta. Sen tuotti ja sillä vierailee yhdysvaltalaisräppäri will.i.am. Kappaleen taustavokaalit esittää Tiffany Villarreal, mutta hän on kreditoimaton (kreditoitu Fergieksi joissakin valtioissa). Kappaleen tausta ja biitti on samplattu Pretty Tonyn freestyleklassikosta "Jam in the Box", jota ei ole kreditoitu. Kappaleen on RIAA palkinnut platinalla, joka on Flo Ridan uran toinen vastaavan saavutuksen saavuttanut kappale.


title: In the Ayer

text: Kappaleen nauhoitti Pardraic Kerin ja miksasi Dylan "3-D" Dresdow.


title: In the Ayer

text: Kappaleen virallinen remixversio sisältää Rick Rossin, Briscon ja Billy Bluen alkuperäisellä, will.i.amin kertosäkeellä ja Flo Ridan uudella versiolla.


title: In the Ayer

text: Vuosina 2009-2012 se oli Baltimore Oriolesin voittokappale heidän kotikentällään.


title: Hydatellaceae

text: Hydatellaceae on pieni kosteikkokasviheimo koppisiemenisten Nymphaeales-lahkossa, jonka tunnetuin heimo on lummekasvit (Nymphaeaceae).


title: Hydatellaceae

text: Heimon kasvit ova melko pieniä, enemmän tai vähemmän mätästäviä ja usein yksivuotisia vesikasveja, jotka voivat kasvaa täysin upoksissa ja joilla on lyhyt pystyjuurakko. Lehdet ovat tasasoukkia, yksisuonisia ja ehytlaitaisia. Yksineuvoiset kukat sijaitsevat yksikotisesti lehtihankaisissa ja tavallisesti vanallisissa, mykerömäisissä ja suojuksellisissa kukinnoissa ja ovat hyvin pieniä ja vastakohtaisia, surkastuneita. Kehä puuttuu. Heteitä on vain yksi ja se on pitkä- ja ohutpalhoinen. Emikukka sijaitsee nivelikkään perän päässä ja siinä on yksi emilehti, jonka luotti on pensselimäinen. Emissä on yksi riippuva ja suora siemenaihe. Hedelmä avautuu kolmeksi liuskaksi tai on pähkylämäinen.


title: Hydatellaceae

text: Heimo kasvaa Intiassa, Australiassa ja Uudessa-Seelannissa.


title: Hydatellaceae

text: Heimossa on vain yksi kymmenlajinen suku "Hydatella" (syn. "Trithuria"). Aikaisemmin heimoa pidettiin kauan yksisirkkaisiin kuuluvana enimmäkseen siitä syystä, että sen kasvit muistuttavat ulkoisesti Centrolepidaceae-heimon kasveja.


title: Bis(syklo-oktadieeni)nikkeli(0)

text: Bis(syklo-oktadieeni)nikkeli(0) (CHNi) on orgaanisiin nikkeliyhdisteisiin kuuluva organometalliyhdiste. Yhdistettä käytetään muiden nikkeliyhdisteiden valmistamiseen ja katalyyttinä orgaanisen kemian reaktioissa.


title: Bis(syklo-oktadieeni)nikkeli(0)

text: Huoneenlämpötilassa bis(syklo-oktadieeni)nikkeli(0) on keltaista kiteistä ainetta. Sen rakenteessa nikkeliatomi on sitoutunut tetraedrimäisesti koordinaatiosidoksilla kahteen 1,5-syklo-oktadieeniligandiin. Yhdiste on lyhyen aikaa stabiili ilmassa, mutta hapettuu helposti ilman hapen vaikutuksesta. Se reagoi myös helposti veden kanssa. Bis(syklo-oktadieeni)nikkeli(0) liukenee orgaanisiin liuottimiin kuten dietyylieetteriin, tetrahydrofuraaniin, dimetyyliformamidiin ja hieman heikommin bentseeniin ja tolueeniin. Tyypillistä yhdisteen reaktioille on, että yksi tai molemmat syklo-oktadieeniligandeista korvautuvat muilla ligandeilla.


title: Bis(syklo-oktadieeni)nikkeli(0)

text: Bis(syklo-oktadieeni)nikkeli(0):n valmistamiseen on useita tapoja. Tyypillisin tapa valmistaa yhdistettä on nikkeliasetyyliasetonaatin ja 1,5-syklo-oktadieenin välisellä reaktiolla pelkistimen kuten trietyylialumiinin tai di-isobutyylialumiinihydridin läsnä ollessa. Yhdistettä voidaan valmistaa myös pelkistämällä nikkelisuoloja elektrolyyttisesti 1,5-syklo-oktadieenin läsnä ollessa pyridiiniliuoksessa tai pelkistämällä nikkeloseenia litiumilla 1,5-syklo-oktadieenin läsnä ollessa.


title: Bis(syklo-oktadieeni)nikkeli(0)

text: Bis(syklo-oktadieeni)nikkeli(0) toimii lähtöaineena useiden muiden orgaanisten nikkeliyhdisteiden synteeseissä. Katalyyttinä sitä käytetään aryyli- ja alkenyylihalogenidien kytkentäreaktioissa, butadieenin trimerointi ja syklotrimerointireaktioissa, sekä alkeenien ja alkyynien oligomerisointi- ja sykloadditioreaktioissa. Lisäksi se katalysoi myös alkeenien esimerkiksi eteenin polymeroitumista happamissa olosuhteissa esimerkiksi tiomaitohapon läsnä ollessa.


title: Huaceae

text: Huaceae on pieni afrikkalainen puuvartisheimo koppisiemenisten Oxalidales-lahkossa, johon mm. käenkaalikasvit (Oxalidaceae) kuuluvat.


title: Huaceae

text: Heimon kasvit ovat ainavihantia ja valkosipulintuoksuisia puita, pensaita tai liaaneja. Niiden karvat ovat tähti- tai kilpikarvoja, joskus kaksihaaraisia. Kasveissa on oksalaattikiteitä sisältäviä kivisoluja. Lehtiasento on kaksirivinen, lehdet ovat ehytlaitaisia, verkkosuonisia ja lavan tyvellä tai alapinnalla on rauhasia. Varteen kiinnittyvät korvakkeet varisevat varhain. Kukinto on lehtihankainen. Verhiö on toisinaan täysin yhdislehtinen, teriö kynnellinen tai vastapuikea. Yhdislehtinen sikiäin koostuu viidestä emilehdestä ja on yksilokeroinen. Siinä on yksi tai muutamia siemenaiheita pohjaistukassa. Pistemäinen luotti sijaitsee vartalon päässä. Hedelmä on kota tai luumarja, yksisiemeninen.


title: Huaceae

text: Huaceae kasvaa trooppisessa Afrikassa.


title: Huaceae

text: Heimossa on vain kaksi sukua ("Hua" ja "Afrostyrax") ja kolme lajia. Menneisyydessä heimo on ollut systemaattiselta asemaltaan hyvin epävarma. Cronquist (1981) sisällytti sen heterogeeniseen Violales-lahkoonsa (mm. orvokkikasvit), Takhtajan (1997) puolestaan Malvales-lahkoon.


title: Marketta Mattila

text: Marketta Mattila (s. 29. marraskuuta 1956) on suomalainen toimittaja, kolumnisti ja tuottaja. Hän asuu Sipoossa, missä on toiminut vihreiden kunnanvaltuutettuna vuodesta 2012.


title: Marketta Mattila

text: Mattila valmistui Tampereen yliopistosta vuonna 1982 yhteiskuntatieteiden maisteriksi pääaineenaan tiedotusoppi. Ennen televisiotyötä hän oli sanomalehti Uuden Suomen kulttuuritoimituksen päällikkö ja teatteritoimittaja (1984–1991). Vuonna 2005 Mattila sai Suomalaisen Sanomalehtimiesliiton Olli-palkinnon kulttuurijournalismin uudistamisesta. Mattila on kuulunut vuodesta 2012 Iltalehden pääkirjoitustiimiin.


title: Marketta Mattila

text:
Mattilan ja Raisa Rauhamaan omistama viestintäalan yritys Ikoni ja Indeksi Oy on tuottanut 1990-luvulta saakka MTV3-, TV1- ja Teema-kanaville useita kulttuuri- ja keskusteluohjelmia sekä dokumentteja. Mattilan ja Rauhamaan TV1:lle tuottama ja toimittama Kaken pesula (1997–2001) käsitteli kulttuuriin, yhteiskuntaan, ja etiikkaan liittyviä teemoja pesulamiljöössä. Ohjelma palkittiin vuonna 2000 valtion tiedonjulkistamispalkinnolla.
Voimala-keskusteluohjelma oli TV1:n ohjelmistossa kymmenen vuotta. Ohjelma sai jälkikäteen vuonna 2013 Kirkon viestintäpalkinnon. Perusteissa todettiin, että toimittajat käsittelivät vaikeitakin yhteiskunnallisia ja eettisiä kysymyksiä korkeatasoisesti väistämättä asioiden kipeitäkään puolia.


title: HMS Sutherland (F81)

text: HMS Sutherland (viirinumero F81) on Britannian Kuninkaallisen laivaston tyypin 23 fregatti.


title: HMS Sutherland (F81)

text: Alus tilattiin tammikuussa 1992 Scotsounista Yarrow Shipbuildersilta. Sen köli laskettiin 14. lokakuuta 1993 ja alus laskettiin vesille 9. maaliskuuta 1996. Alus otettiin palvelukseen 4. heinäkuuta 1997.


title: HMS Sutherland (F81)

text: Alus oli sijoitettuna Falklandsaarille talvella 1998-1999. Vuonna 2000 se kuului NTG2000-osastoon. Osasto oli ensimmäinen kuninkaallisen laivaston osasto, joka kiersi maapallon sitten vuoden 1986. Alukselle ilmoitettiin joulukuussa 2007 tehtävän 35 miljoonan punnan modernisointi, minkä piti tehdä aluksesta laivaston tehokkain. Modernisoinnissa aluksen kaikuluotain vaihdettiin tyypin 2087 kaikuluotaimeen, Seawolf-ohjukset ja etukannen tykki päivitettiin sekä perä muotoiltiin uudelleen virtaviivaisemmaksi vähentämään polttoaineenkulutusta.


title: Rosanae

text: Rosanae on suuri koppisiemenisten kasvien ylälahko, joka käsittää 18 kasvilahkoa ja muodostaa monofyleettisen ryhmän eli kladin koppisiemenisten evoluutiopuussa.


title: Rosanae

text:
Ylälahkoon kuuluvat seuraavat lahkot, joista 16 jälkimmäistä muodostaa ylälahkon ydinryhmän:
Ydinryhmä (ns. rosidit):


title: Rosanae

text: Ylälahkon iästä on esitetty erilaisia arvioita, jotka vievät kehityshaaran synnyn yli sadan miljoonan vuoden taakse, eräät jopa noin 150 miljoonan vuoden tienoille. Varhaisimmat tunnistettavat fossiililöydöt, jotka edustavat Saxifragales-lahkoa, ajoittuvat noin 90 miljoonan vuoden päähän. Eri lahkojen erilaistuminen lienee tapahtunut enimmäkseen lyhyen ajan sisällä noin sata miljoonaa vuotta sitten.


title: Rosanae

text: Kladia luonnehtii siemenen koon kasvu, joka liittyy lehtien koon kasvuun. Kehityshaaran kasvit kasvavat tavallisesti päiväntasaajan seuduilla lämpimässä ja kosteassa. Ominaisuuksiin lienee liitettävissä myös mesiäisten sijainti kukkapohjuksessa, vaikka Vitales-lahkossa ne sijaitsevat sikiäimessä. Myös suhteellisen kookas alkio, joka on yli puolet siemenen pituudesta, voisi olla yksi luonnehtiva ominaisuus; lahkoissa Saxifragales ja Vitales on kuitenkin pienet alkiot. Ylälahko käsittää paljon puuvartisia kasveja ja muita sen ominaisuuksia voidaan etsiä vahakiteistä, kukkien limasoluista, verholehtien johtojänteiden anatomiasta ja terälehtien kehityksestä, joka on usein taantunutta muihin kukan osiin verrattuna.


title: Rosanae

text: 16 lahkoa muodostaa ylälahkon ydinryhmän, jota kutsutaan rosideiksi. Rosidit puolestaan jakautuvat kahdeksi kehityshaaraksi: Fabidae ja Malvidae. Fabidae käsittää lahkon Zygophyllales, ns. COM-kladin (Celastrales, Oxalidales ja Malpighiales) ja typensitojakladin, jonka kasveilla esiintyy yleisesti juurinystyröitä, joissa on ilmakehän vapaata typpeä sitovia sädesieniä (Fabales, Rosales, Cucurbitales ja Fagales). Malvidae käsittää loput kahdeksan lahkoa.


title: Tyrant

text: Tyrant on vuonna 2006 ilmestynyt Circlen viidestoista studioalbumi. Se äänitettiin Lontoossa heinäkuussa 2006 ja julkaistiin rajoitettuna 1 000 kappaleen painoksena brittiläisen Southern Recordsin Latitudes-sarjassa. Vuonna 2009 yhtiö julkaisi levyn myös tuplavinyylinä.


title: HMS Kent (F78)

text: HMS Kent (viirinumero F78) on Britannian Kuninkaallisen laivaston tyypin 23 fregatti.


title: HMS Kent (F78)

text: Alus tilattiin helmikuussa 1996 Scotsounista Yarrow Shipbuildersilta. Sen köli laskettiin 16. huhtikuuta 1997 ja alus laskettiin vesille 27. toukokuuta 1998. Alus otettiin palvelukseen 8. kesäkuuta 2000.


title: HMS Kent (F78)

text: Maaliskuussa 2002 alus palasi Britteinsaarille Persianlahdelta, missä se oli ollut viisi kuukautta valvomassa kauppasaartoa.


title: Överdog

text: Överdog on suomalaista hip hop -musiikkia julkaiseva levymerkki, jonka toiminnasta vastaa tuotantopäällikkö Tuomas Rinne. Överdog keskittyy uusien artistien esilletuomiseen. Yhtiö aloitti julkaisutoiminnan kesällä 2012. Överdogille ovat levyttäneet muun muassa Noah Kin, The Megaphone State, Heinis ja Jussi Kuoma.


title: Överdog

text: Överdog toimii keikkamyyntiin keskittyneen Ramin Välitys -osakeyhtiön ja Katin Tavara -kaupan yhteydessä. Ramin Välityksen omistavat puoliksi Monsp Records ja Yellowmic osakeyhtiöt, jotka julkaisevat musiikkia myös omien nimiensä alla.


title: Överdog

text: Överdog on julkaissut musiikkia CD-, C-kasetti-, digi- ja vinyyliformaatissa. Useampi julkaisuista on noussut Suomen viralliselle listalle.


title: MM-rallikausi 1983

text:
MM-rallikausi 1983 oli järjestyksessään rallin maailmanmestaruussarjan 11. kausi. Kausi alkoi Monte Carlo -rallilla 22. tammikuuta ja päättyi Walesin ralliin 19. marraskuuta.
Osakilpailut olivat lähes samat kuin vuonna 1982, ainoastaan Argentiinan ralli korvasi Brasilian rallin. Kuljettajien mestaruuden voitti Hannu Mikkola ennen hallitsevaa maailmanmestaria Walter Röhrliä sekä toista suomalaista Markku Alenia.


title: MM-rallikausi 1983

text: Edellisen kauden mestari saksalainen Walter Röhrl vaihtoi Opelin tehdastallin Lanciaan ja hänen tallikaverinaan toimi suomalainen Markku Alen. Lancian autona oli koko kauden Lancia Rally 037. Audi sen sijaan luotti vanhaan kaksikkoonsa, suomalaiseen Hannu Mikkolaan ja ransalaiseen Michèle Moutoniin, jotka toivat Audille merkkimestaruuden kaudella 1982. Audi aloitti kauden Quattro A1 -mallilla, mutta se vaihtui kesken kauden Quattro A2 -malliin. Rothmans Opel Rally Teamissa Opel Ascona 400 -mallilla ajoivat suomalaiskaksikko Ari Vatanen ja Henri Toivonen.


title: MM-rallikausi 1983

text: Kuljettajien sekä valmistajien mestaruustaistelu oli kovaa koko kauden ja se kehittyi nopeasti Audin ja Lancian väliseksi kilpailuksi. Lancia veti lopulta pidemmän korren voittaen merkkimestaruuden sitten 1970 -luvun, vaikka Audi voittikin uudella Quattro A2 :lla kolme neljästä viimeisestä kilpailusta melkein saavuttaen Lancian.


title: MM-rallikausi 1983

text: Samoin kuin edellisinä vuosina, kaikki 12 osakilpailua laskettiin mukaan kuljettajien mestaruustaistoon. Vain 10 osakilpailua laskettiin mukaan valmistajien pistelaskuun, kun Ruotsin ralli sekä Norsunluurannikon ralli laskettiin vain kuljettajien pisteisiin.


title: Marian Măciucă

text: Marian Măciucă (s. 31. joulukuuta 1981 Constanța, tunnetaan paremmin taitelilijanimellä Maci) on romanialainen beachfutispelaaja. Hän edustaa Romanian beachfutismaajoukkuetta ja venäläistä City St. Petersburgia. Pelipaikaltaan Maci on hyökkääjä. Hänet tunnetaan akrobaattisista potkuistaan ja myös hieman liioitelluista tuuletuksistaan.


title: Marian Măciucă

text: Maci on pelannut Romanian maajoukkueen paidassa pitkään ja onkin maajoukkueen kaikkien aikojen paras maalintekijä. Hän on saavuttanut joukkueen kanssa kaksi Euro Beach Soccer Leaguen neljättä sijaa vuosilta 2011 ja 2012. Vuonna 2011 hänet valittiin Euro Beach Soccer Leaguen Italian turnauksen parhaaksi pelaajaksi.


title: Marian Măciucă

text: Seuratasolla Maci on edustanut venäläistä City St. Petersburgia vuodesta 2012 alkaen. Sitä ennen hän on pelannut muun muassa Lokomotiv Moskovassa, niin ikään Venäjällä, ja Sport Club Rosh-Haayinissa, Israelissa.


title: Tobias Granbacka

text:
Tobias Granbacka (s. 1986 Kruunupyy) on suomenruotsalainen laulaja, lauluntekijä ja muusikko. Hän osallistui vuoden 2011 Suomen Euroviisukarsintoihin yhtyeensä "Father McKenzie" kanssa kappaleella ”Good Enough”.
He sijoittuivat 12. helmikuuta 2011 pidetyssä finaalissa kolmanneksi. Heidän edelleen ylsivät toiseksi tullut Saara Aalto ja voittaja Paradise Oskar.


title: Tobias Granbacka

text: Granbacka on Elements Musicin listoilla kirjoittajana. Granbacka on kirjoittanut kappaleita muun muassa Krista Siegfridsille, Sturm und Drangille ja Koop Arposelle.


title: Bruno Malias

text: Bruno Malias Mendes (usein Bruno Malias tai vain Bruno; s. 29. maaliskuuta 1980 Rio de Janeiro) on brasilialainen beachfutispelaaja. Hän edustaa Corinthiansia ja Brasilian beachfutismaajoukkuetta. Pelipaikaltaan Bruno on hyökkääjä. Hän on 187 senttimetriä pitkä.


title: Bruno Malias

text: Bruno on voittanut maajoukkueen kanssa kuusi maailmanmestaruutta vuosina 2003, 2004, 2006, 2007, 2008 ja 2009. MM-hopeaa hän on saavuttanut vuonna 2011 ja pronssia vuosina 2005 ja 2013. Vuoden 2006 MM-kilpailuissa Bruno oli sekä turnauksen kolmanneksi paras pelaaja että kolmanneksi paras maalintekijä. Seuraavana vuonna hän oli niin ikään kolmanneksi paras maalintekijä. Bruno on pelannut maajoukkueessa 200 ottelua tehden niissä 214 maalia.


title: Bruno Malias

text: Seuratasolla Bruno on edustanut Corinthiansia vuodesta 2013. Sitä ennen hän on pelannut kotimaansa lisäksi myös Argentiinassa, Italiassa ja Portugalissa. Vuonna 2013 Bruno voitti Corinthiansin kanssa seurojen maailmanmestaruuden.


title: Tower (albumi)

text: Tower on vuonna 2007 ilmestynyt Circlen viidestoista studioalbumi, jolla on mukana myös Verde eli muusikko Mika Rintala. Amerikkalaisen Last Visible Dogin julkaisema albumi sisältää fuusio jazz -vaikutteista improvisointia, jota verrattiin muun muassa Alice Coltranen ja Miles Davisin tuotantoon. Levy sai kriitikoilta ristiriitaisen vastaanoton, esimerkiksi Pitchfork piti sitä pettymyksenä ja antoi arvosanaksi vain 4.3, mutta Dusted Magazine kutsui albumia yhdeksi vuoden parhaista.


title: Tower (albumi)

text: Vuonna 2011 Full Contact Records julkaisi albumin tuplavinyylinä rajoitettuna 500 kappaleen painoksena.


title: Valentin Jäggy

text: Valentin Jäggy (s. 19. lokakuuta 1986) on sveitsiläinen beachfutismaalivahti. Hän edustaa BSC Scorpions Baselia ja pelaa myös Sveitsin beachfutismaajoukkueessa. Jäggy on 190 senttimetriä pitkä.


title: Valentin Jäggy

text: Jäggy on kuulunut vuodesta 2005 lähtien Sveitsin beachfutismaajoukkueeseen. MM-kilpailuista hän on saavuttanut yhden hopean, vuodelta 2009 Dubaista. Euro Beach Soccer Leaguen Jäggy voitti Sveitsin kanssa vuonna 2012, vuonna 2011 hän oli siinä toinen ja vuonna 2013. Vuosina 2011 ja 2012 Jäggy valittiin myös Euro Beach Soccer Leaguen parhaaksi maalivahdiksi. Euro Beach Soccer Cupin Jäggy on voittanut Sveitsin kanssa vuonna 2005 ja ollut toinen vuosina 2008 ja 2009. Hän on osallistunut kaksiin MM-kilpailuihin.


title: Valentin Jäggy

text: Jäggy on edustanut vuodesta 2013 kotimaansa pääsarjan BSC Scorpions Baselia. Hänen veljensä Moritz ja Kaspar Jäggy pelaavat myös Sveitsin maajoukkueessa.


title: Santiago Elías

text: Santiago Daniel Elías (s. 2. helmikuuta 1983 Buenos Aires) on argentiinalainen futsalmaalivahti. Hän edustaa argentiinalaista Club Pinochoa ja Argentiinan futsalmaajoukkuetta. Elías on yksi maailman parhaista maalivahdeista, hänet valittiin vuonna 2009 maailman parhaaksi maalivahdiksi. Hän on 182 senttimetriä pitkä ja painaa 85 kilogrammaa.


title: Santiago Elías

text: Elías on osallistunut Argentiinan maajoukkueen kanssa kaksiin MM-kilpailuihin, vuosina 2008 ja 2012 päästen parhaimmillaan puolivälieriin vuonna 2012. Vuonna 2007 Elías saavutti Argentiinan kanssa hopeaa Pan-Amerikan kisoista Rio de Janeirosta.


title: Santiago Elías

text: Elías on edustanut Pinochoa vuodesta 2009 asti. Hän edusti seuraa myös vuodesta 1998 alkaen pelaten kauden 2008-2009 Italian pääsarjan Napoli Vesevossa.


title: Mika Rintala

text: Mika Rintala (s. 1966) on suomalainen muusikko ja soitinrakentaja. Porista kotoisin oleva ja nykyään Nokialla asuva Rintala on julkaissut lukuisia elektronisen musiikin albumeja nimellä Verde. Lisäksi hän on ollut jäsenenä yhtyeissä Ektroverde, Eturivi ja Kirvasto sekä tehnyt yhteistyötä muun muassa Circlen kanssa. Suurin osa Rintalan albumeista on ilmestynyt omakustanteena, mutta niitä on julkaissut myös muun muassa Karkia Mistika Records.


title: Heart of Light

text: Heart of Light on Opera Skaalan esittämä kappale, joka osallistui vuoden 2015 Uuden Musiikin Kilpailuun, jonka voittaja edusti Suomea saman vuoden Eurovision laulukilpailussa Itävallan Wienissä. Kappale on sekoitus oopperaa ja EDM:ää ja sen ovat säveltäneet Visa Oscar sekä Essi Luttinen ja sanoittanut Janne Lehmusvuo. Kappaleen kesto on kolme minuuttia ja seitsemän sekuntia.


title: Heart of Light

text: Kappaleen laulu on pelkkää oopperalaulua, ja sen esittää yhtyeen laulaja, mezzosopraano Essi Luttinen. Kappale selviytyi helmikuussa 2015 käytävään Uuden Musiikin Kilpailun finaaliin.


title: Ágios Nikólaos (Ateena)

text: Ágios Nikólaos () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 6. suuralueeseen.


title: Ágios Nikólaos (Ateena)

text: Kaupunginosassa sijaitsee Ágios Nikólaoksen metroasema. Kaupunginosan pohjoispuolella sijaitsee Patísian kaupunginosa, länsipuolella Sepólia, eteläpuolella Ágios Panteleímonas ja Attikí, ja itäpuolella Kypséli.


title: Ágios Panteleímonas (Ateena)

text: Ágios Panteleímonas () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on saanut nimensä siellä sijaitsevasta Pyhän Panteleimonin kirkosta.


title: Ágios Panteleímonas (Ateena)

text: Kaupunginosan länsipuolella sijaitsee Attikín kaupunginosa, pohjoispuolella Ágios Nikólaos ja itäpuolella Pedíon Áreos.


title: Akrópoli (kaupunginosa)

text: Akrópoli ( eli Συνοικία της Ακρόπολης, "Synoikía tis Akrópolis") on kaupunginosa Ateenassa Kreikassa. Se käsittää Akropolis-kukkulan, josta se on saanut nimensä, sekä osan Dionysíou Areopagítou -kadun ympäristöstä Akropoliin eteläpuolella. Kaupunginosa kuuluu Ateenan 3. suuralueeseen.


title: Akrópoli (kaupunginosa)

text: Akropoliin lisäksi alueen nähtävyyksiin kuuluvat muun muassa Dionysoksen teatteri, Herodes Atticuksen odeion sekä Asklepieion. Kaupunginosan pohjois- ja itäpuolella on Plákan kaupunginosa, kaakkoispuolella Makrygiánnin kaupunginosa ja länsipuolella Filopáppou- eli Filopappos-kukkula. Makrygiánnin puolella sijaitsee alueen metroasema, Akrópolin metroasema.


title: Anáktora

text: Anáktora (, ”Palatsi”) on pieni kaupunginosa Ateenassa Kreikassa. Se sijaitsee Ateenan ydinkeskustan itäpuolella ja kuuluu kaupungin 2. suuralueeseen. Kaupunginosa käsittää joukon kortteleita Kansallispuutarhan itäpuolella. Alue on saanut nimensä siellä sijaitsevasta Presidentinpalatsista, joka toimi kuninkaallisena palatsina suuren osan 1900-lukua vanha kuninkaallisen palatsin jälkeen.


title: Anáktora

text: Kreikan presidentin virka-asunnon lisäksi kaupunginosassa sijaitsee myös Kreikan pääministerin virka-asunto Máximoksen huvila ("Mégaro Maxímou"). Kaupunginosan pohjoispuolella sijaitsee Kolonákin kaupunginosa, kaakkoispuolella Pagkráti ja eteläpuolella Kallimármaro.


title: Attikí (kaupunginosa)

text: Attikí () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on nimetty Ateenaa ympäröivän Attikan maakunnan mukaan.


title: Attikí (kaupunginosa)

text: Kaupunginosassa sijaitsee Attikín metroasema. Kaupunginosan pohjoispuolella sijaitsee Ágios Nikólaoksen kaupunginosa, lounaispuolella Kolonós, luoteispuolella Sepólia ja itäpuolella Ágios Panteleímonas.


title: Kansallispuutarha

text: Kansallispuutarha () on puisto Ateenan keskustassa Kreikassa. Se sijaitsee Kreikan parlamenttitalon itä- ja eteläpuolella ja sen alue kuuluu Ateenan 2. suuralueeseen.


title: Kansallispuutarha

text: Kansallispuutarha oli alun perin "Kuninkaallinen puutarha" (Βασιλικός Κήπος, "Vasilikós Kípos") eli Kreikan kuninkaallisen palatsin koristepuutarha nykyisen parlamenttitalon toimiessa palatsina kuningaskunnan aikana. Sen rakennutti kuningatar Amalia 1840-luvulla. Osa puutarhasta oli tiettyinä aikoina avoinna yleisölle. Myöhemmin puutarha muutettiin julkiseksi, kaikille avoimeksi puistoksi. Puisto on Ateenan ydinkeskustan merkittävin viheralue.


title: Kansallispuutarha

text: Puutarhassa on edelleen palatsin yhteyteen kuuluneita pieniä rakennuksia, jotka ovat nykyisin uudessa käytössä. Aiemmassa huvimajassa toimii kasvitieteellinen museo ja metsästysmajassa lastenkirjasto. Puutarhan alueella on useita merkittävien henkilöiden rintakuvia. Alueella on paljon antiikin aikaisia jäänteitä, joista osa on siirretty sinne muualta.


title: Kansallispuutarha

text: Kansallispuutarhan koilliskulmassa on eusonien kasarmi. Puiston itäpuolella sijaitsee Anáktoran kaupunginosa, pohjoispuolella Kolonáki ja länsipuolella Sýntagma-aukion alue sekä Ateenan vanhakaupunki Pláka. Etelässä puutarha yhdistyy Záppeion puistoon.


title: Kolokynthoú

text: Kolokynthoú (; myös Κολοκυθού, "Kolokythoú") on kaupunginosa Ateenassa Kreikassa. Se sijaitsee Ateenan länsilaidalla ja kuuluu kaupungin 4. suuralueeseen. Kaupunginosan nimi viittaa kurpitsoihin.


title: Kolokynthoú

text: Kaupunginosan koillispuolella sijaitsee Sepólian kaupunginosa, kaakkoispuolella Kolonós, eteläpuolella Akadimía Plátonos ja Eleónas, ja länsipuolella Aigáleon kaupunki.


title: Kynosárgous

text: Kynosárgous (, aiemmin Δουργούτι, "Dourgoúti") on kaupunginosa Ateenassa Kreikassa. Se sijaitsee Ateenan keskustan eteläpuolella ja kuuluu kaupungin 2. suuralueeseen. Kaupunginosa on saanut nimensä antiikin aikaisesta Kynosargesin gymnaasista, joka sijaitsi alueella.


title: Kynosárgous

text: Kaupunginosan koillispuolella sijaitsee Metsin kaupunginosa, luoteispuolella Koukáki ja Makrygiánni, lounaispuolella Néos Kósmos ja eteläpuolella Dáfnin kaupunki.


title: Jeroen Zoet

text: Jeroen Zoet (s. 6. tammikuuta 1991 Veendam) on alankomaalainen jalkapallomaalivahti, joka edustaa Eredivisiessä pelaavaa PSV Eindhovenia. Zoet on oikeajalkainen.


title: Jeroen Zoet

text: Zoet on PSV Eindhovenin kasvatti. Vuodet 2011-2013 hän pelasi lainalla Eredivisien RKC Waalwijkissä. Otteluita kertyi 67 kappaletta. Kaudeksi 2013-2014 Zoet palasi takaisin Eindhoveniin ja debyytti seuran paidassa Eredivisiessä tapahtui elokuussa 2013 ADO Den Haagia vastaan. Kaudella 2013-2014 hän pelasi Eredivisiessä 29 ottelua ja Eurooppa-liigassa kolme ottelua. Kaudella 2014-2015 Zoet on pelannut Eindhovenin kaikki ottelut Eredivisiessä ja Eurooppa-liigassakin neljä ottelua. Muun muassa Arsenal FC:n uskotaan olevan kiinnostunut hänestä.


title: Jeroen Zoet

text: Zoet on edustanut Alankomaita alle 17-, alle 19- ja alle 21-vuotiaiden maajoukkuetasolla. Marraskuussa 2012 hänet kutsuttiin Alankomaiden jalkapallomaajoukkueen mukaan, mutta hän ei ole tehnyt vielä debyyttiään siinä.


title: Kypriádou

text: Kypriádou () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen.


title: Kypriádou

text: Kypriádou on puutarhakaupunkia. Sen aukioita ovat Papadiamánti-, Papalouká-, Nikolópoulou- ja Karkavítsa-aukiot. Kaupunginosan länsipuolella sijaitsee Áno Patísian kaupunginosa, eteläpuolella Gkráva, pohjoispuolella Rizoúpoli sekä Lampriní, ja itäpuolella Galátsin kaupunki.


title: Kypséli (Ateena)

text: Kypséli () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa rajautuu lännessä Patisíon-katuun ja idässä Tourkovoúnia-kukkulajonoon.


title: Kypséli (Ateena)

text: Kypséli jakautuu varsinaiseen Kypséliin, "Néa Kypséliin" (Νέα Κυψέλη, ”Uusi Kypséli”), "Áno Kypséliin" (Άνω Κυψέλη, ”Ylempi Kypséli”) sekä "Agía Zónin" (Αγία Ζώνη) alueeseen, joka käsittää samannimisen kirkon ympäristön. Kaupunginosan eteläpuolella sijaitsee Polýgonon kaupunginosa sekä Pedíon Áreos, länsipuolella Ágios Nikólaos, luoteispuolella Patísia ja koillispuolella Galátsin kaupunki.


title: Lampriní

text: Lampriní () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Osa Lamprinísta sijaitsee Galátsin kaupungin puolella.


title: Lampriní

text: Kaupunginosan luoteispuolella sijaitsee Rizoúpolin kaupunginosa, lounaispuolella Kypriádou ja itäpuolella Galátsin kaupunki.


title: Néa Filothéi

text: Néa Filothéi () on kaupunginosa Ateenassa Kreikassa. Se sijaitsee Ateenan koillislaidalla Tourkovoúnia-kukkulajonon kaakkoispuolella ja kuuluu kaupungin 7. suuralueeseen.


title: Néa Filothéi

text: Néa Filothéin, suomeksi ”Uuden Filothéin”, nimi viittaa pohjoisempana sijaitsevaan Filothéin kaupunkiin, joka puolestaan on nimetty ateenalaisen marttyyrin Pyhän Filothein mukaan. Kaupunginosan itäpuolella on Ellinorósonin kaupunginosa, eteläpuolella Girokomeío, lounaispuolella Polýgono ja pohjoispuolella Psychikón kaupunki Filothéi-Psychikón kunnan puolella.


title: Plateía Viktorías

text: Plateía Viktorías () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on saanut nimensä sen keskuksena olevasta Viktórian aukiosta.


title: Plateía Viktorías

text: Aukiolla sijaitsee Viktórian metroasema. Kaupunginosan kaakkoispuolella sijaitsee Exárcheian kaupunginosa, eteläpuolella Váthi, länsipuolella Stathmós Larísis, pohjoispuolella Ágios Panteleímonas ja itäpuolella Pedíon Áreos.


title: Promponás

text: Promponás (; myös "Probonás") on kaupunginosa Ateenassa Kreikassa. Se sijaitsee Ateenan varsinaisen kaupunkialueen pohjoislaidalla ja kuuluu kaupungin 5. suuralueeseen. Kaupunginosa on saanut nimensä náxoslaisesta lääkäri Dimítris Promponáksesta, joka testamenttasi maaomaisuuttaan alueelta Ateenan kaupungille.


title: Promponás

text: Promponáksen pohjoisosassa sijaitsee Promponáksen puisto. Kaupunginosan itäpuolella sijaitsee Rizoúpolin kaupunginosa, eteläpuolella Áno Patísia, länsipuolella Néa Chalkidónan kaupunki ja pohjoispuolella Néa Filadélfeian kaupunki.


title: Rizoúpoli

text: Rizoúpoli () on kaupunginosa Ateenassa Kreikassa. Se sijaitsee Ateenan varsinaisen kaupunkialueen pohjoislaidalla ja kuuluu kaupungin 5. suuralueeseen.


title: Rizoúpoli

text: Rizoúpolissa sijaitsevat muun muassa Ateenan toinen hautausmaa sekä Apóllon Smýrniksen jalkapallostadion. Kaupunginosan länsipuolella sijaitsee Promponáksen kaupunginosa, eteläpuolella Kypriádou, lounaispuolella Áno Patísia ja itäpuolella Galátsin kaupunki.


title: Stathmós Larísis

text: Stathmós Larísis (, ”Lárisan asema”) on kaupunginosa Ateenassa Kreikassa. Se sijaitsee Ateenan keskustan luoteispuolella ja kuuluu kaupungin 6. suuralueeseen. Kaupunginosa on saanut nimensä sen alueella sijaitsevasta Ateenan rautatieasemasta, jota kutsutaan yleensä ”Lárisan asemaksi” ("Stathmós Larísis").


title: Stathmós Larísis

text:
Rautatieaseman lisäksi kaupunginosassa sijaitsee myös muun muassa Stathmós Larísiksen metroasema.
Kaupunginosan pohjoispuolella sijaitsee Attikín kaupunginosa, koillispuolella Ágios Panteleímonas, itäpuolella Plateía Viktorías, kaakkoispuolella Váthi, eteläpuolella Metaxourgeío ja länsipuolella Kolonós.


title: Nabil Jeffri

text: Muhammad Nabil Jan Al Jeffri (s. 24. lokakuuta 1993 Kuala Lumpur) on malesialainen moottoriurheilija. Hän aloitti uransa Karting-sarjoissa vuonna 2009. Vuonna 2010 Jaffri kilpaili Formula BMW Pacific -sarjassa sijoittuen sarjan viidenneksi. Vuonna 2011 Jeffri jatkoi samassa sarjassa joka muutti nimensä JK Racing Asia Series -sarjaksi, jolloin hän voitti yhden kilpailun sijoittuen sarjan kolmanneksi. Vuonna 2012 Jeffri jatkoi sarjassa voittaen neljä kilpailua sijoittuen sarjan toiseksi. Vuonna 2013 Jeffri siirtyi Saksan Formula 3 -sarjaan ja sijoittui loppupisteissä kahdeksanneksi. Vuonna 2014 hän jatkoi samassa sarjassa voittaen kaksi kilpailua sijoittuen sarjan toiseksi. Vuonna 2015 Jeffri kilpaili Euroopan Formula 3 -sarjassa saavuttaen kauden aikana kaksi pistettä. Vuonna 2016 Jeffri kilpaili GP2-sarjassa Arden International -tallissa saavuttaen kaksi pistettä. Jeffri jatkoi kaudella 2017 Trident-tallin riveissä.


title: Nabil Jeffri

text: Vuonna 2010 Jeffri testasi Lotus Racingin T127 F1-autoa ollen 16-vuotiaana kaikkien aikojen nuorin F1-testin ajanut kuljettaja. Myös nykyinen Formula 1 kilpakuljettaja Max Verstappen testasi F1-autoa lähes päivälleen yhtä nuorena.


title: Treis Géfyres

text: Treis Géfyres (, ”Kolme siltaa”; myös "Tris Géfyres") on kaupunginosa Ateenassa Kreikassa. Se sijaitsee Ateenan varsinaisen kaupunkialueen luoteislaidalla ja kuuluu kaupungin 5. suuralueeseen.


title: Treis Géfyres

text: Treis Géfyres sijaitsee useiden valtakatujen risteyksessä ja se on saanut nimensä Kifisías-valtakadun silloista. Kaupunginosan eteläpuolella sijaitsee Sepólian kaupunginosa, itäpuolella Káto Patísia ja Ágios Nikólaos, koillispuolella Ágios Elefthérios, pohjoispuolella Néa Chalkidónan kaupunki ja länsipuolella Ágioi Anárgyroin ja Peristérin kaupungit.


title: Connaraceae

text: Connaraceae on melko pieni trooppinen liaaniheimo koppisiemenisten Oxalidales-lahkossa.


title: Connaraceae

text: Heimon kasvit ovat pensaita tai liaaneja, harvoin puita, usein myrkyllisiä. Niiden puu on yleisesti piipitoista tai sisältää piidioksidikappaleita. Lehdet sijaitsevat kahdessa rivissä tai kierteisesti ja ovat joskus yksilehdykkäisiä, tavallisesti parilehdykkäisiä ja korvakkeettomia; ruodissa on poikittaisharjuisia pullistumia (pulvinukset). Joskus kasvit ovat kaksikotisia. Kukat ovat säteittäisiä, pieniä ja huomaamattomia, ja niissä on tavallisesti erilehtinen verhiö ja mesiäinen. Hetiö ja sikiäin ovat joskus varren päässä (androgynofori). Heteet ovat toisinaan kasvaneet yhteen, emilehdet ovat erillisiä ja kussakin on kaksi varretonta siemenaihetta emin pohjan tuntumaan kiinnittyneinä. Luotit ovat pallomaisia. Hedelmä on tuppilo, joskus myös ulkopinnaltaan avautuva tai luumarja. Usein emeistä kehittyy vain yksi. Verholehdet ovat pysyviä. Siemenissä on mehevä, musta ja oranssinvärinen tai punainen kuori ja toisinaan runsas öljyinen endospermi.


title: Connaraceae

text: Connaraceae kasvaa kautta koko trooppisen vyöhykkeen keskittyen kuitenkin Afrikkaan ja muualle Vanhan maailman tropiikkiin.


title: Connaraceae

text: Connaraceae ja käenkaalikasvit (Oxalidaceae) ovat toisilleen läheisiä sukulaisia, joiden muodostamaa kehityshaaraa luonnehtivat mm. haarajatkoinen kasvutapa, parilehdykkäiset lehdet, nivelikkäät ja pulvinukselliset lehdykkäruodit, ehytlaitaiset ja sulka- tai kourasuoniset lehdykät, kukkien kaksi- tai kolmivartaloisuus, nivelikkäät kukkaperät, terälehtien rauhaskarvat, heteiden sijainti kahtena kiehkurana, heteiden eripituisuus ja rauhaskarvaisuus, hedelmän verhiöllisyys ja siemenkuoren mehevyys.


title: Connaraceae

text: Heimossa on 12 sukua ja 180 lajia. Runsaslajisimmat suvut ovat "Connarus" (80 lajia) ja "Rourea" (40-70 lajia).


title: Connaraceae

text: Connaraceae-kasvit muistuttavat hernekasveja (Fabaceae), mutta edelliset ovat korvakkeettomia ja niillä on pienehköt säteittäiset kukat, joissa on kymmenen kahta eri pituutta olevaa hedettä.


title: La Camisa Negra

text: La Camisa Negra on espanjalaisrock-kappale, jonka on sanoittanut kolumbialainen laulaja-lauluntekijä Octavio Mesa ja nauhoittanut Juanes hänen kolmannelle, Mi Sangre-studioalbumille. Latinalaisessa Amerikassa kappale julkaistiin "Mi Sangren" kolmantena singlenä vuonna 2005 ja albumin Euroopassa albumin johdantosinglenä vuonna 2006.


title: La Camisa Negra

text: Kappale sai pääosin ristiriitaisen vastaanoton musiikkikriitikoilta ja aiheutti kiistaa kun sillä tuettiin uusfasismia Italiassa. Kappale oli menestys Latinalaisessa Amerikassa, saavutettuaan monien singlelistojen ensimmäisen sijan.


title: Pláka

text: Pláka () voi viitata seuraaviin Kreikan paikkoihin:


title: Örjan Sandler

text: Örjan Sandler (s. 28. syyskuuta 1940 Sunne) on ruotsalainen pikaluistelun olympiamitalisti, joka oli lajissaan maailman huippuja 1960-luvun puolivälissä.


title: Örjan Sandler

text: Örjan Sandler oli ennen kaikkea 5 000 ja 10 000 metrin pikaluistelija. Kansainvälisen uransa hän aloitti sijoittumalla 13:nneksi vuoden 1964 EM-kisoissa Oslossa.


title: Örjan Sandler

text: Urallaan hän osallistui kaikkiaan viisiin olympialaisiin vuosina 1964–1980. Hän aloitti olympiakisauransa Innsbruckissa 1964. Niissä kisoissa hän oli 10 000 metrillä 17., 1 500 metrillä 17. ja 5 000 metrillä 19. Parhaat sijoituksensa hän luisteli Grenoblen olympialaisissa 1968. Niissä Sandler saavutti pronssia 10 000 metrillä. Lisäksi hän oli 5 000 metrillä kuudes ja 1 500 metrillä 10. Sapporon kisoissa 1972 hän oli 5 000 metrillä 14. ja 10 000 metrillä 15. Vuoden 1976 kisoissa Innsbruckissa hän saavutti toiseksi parhaat sijoituksensa, kun hän saavutti 10 000 metrillä viidennen ja 5 000 metrillä kahdeksannen sijan. Viimeisissä olympialaisissaan Lake Placidissa 1980 hän saavutti 10 000 metrillä 14. sijan.


title: Örjan Sandler

text: Parhaat EM- ja MM-kisasijoitukset ovat vuoden 1969 MM-kisoista ja vuoden 1975 EM-kisoista. Jälkimmäisissä kisoissa hän otti myös 10 000 metrillä matkavoiton. Viimeisen kerran hän osallistui MM-kisoihin vuonna 1976 Heerenvenissä. Hän kilpaili urheilu-uransa aikana myös kestävyysjuoksussa, pyöräilyssä ja suunnistuksessa.


title: Örjan Sandler

text: Urheilu-uransa jälkeen Sandler opiskeli urheilukorkeakoulussa ja työskenteli liikunnan opettajana ja urheilujohtajana Strömsundissa. Urheilu-uraansa Sandler jatkoi myöhemmin triathlonin parissa. Siinä hän menestyi myös kansainvälisesti erittäin hyvin.,


title: Makes Me Wonder

text: Makes Me Wonder on yhdysvaltalaisyhtyeen Maroon 5 ensimmäinen single heidän toiselta, It Won't Be Soon Before Long-studioalbumilta. Sen ensiesitys oli Las Vegasin radiokanavalla KMXB ja siitä tuli välittömästi maailmanlaajuinen hitti. Julkaisunsa jälkeen kappale asetti viikon sisäisen listanousuennätyksen Billboard Hot 100-listalle, noustuaan yhdessä viikossa sijalta kuusikymmentäneljä listan ensimmäiselle sijalle. Tämän ennätyksen rikkoi kuitenkin Kelly Clarksonin vuonna 2009 julkaistu single "My Life Would Suck Without You".


title: Makes Me Wonder

text: "Makes Me Wonder" oli myös yhtyeen ensimmäinen Billboard Hot 100-listan ensimmäisen sijan saavuttanut single. Kappale voitti Grammy-palkinnon 50:ssä Grammy-palkintogaalassa kategoriassa "Paras duon/yhtyeen pop-esitys sanoilla". Tämä oli yhtyeen toinen kappale mikä voitti kyseisen palkinnon. Se oli sekä vuoden 2007 että yhtyeen uran menestynein kappale, joista jälkimmäinen se oli vuoteen 2011 asti kun Moves Like Jagger rikkoi ennätyksen.


title: Makes Me Wonder

text: Kappaleen kaupallisesta menestyksestä huolimatta vastaanotto oli ristiriitaista. Se sijoittui Rolling Stonen "100 Best Songs of 2007"-listan sijalle neljäkymmentäyhdeksän. Maroon 5 esitti kappaleen livenä toukokuussa 2007 The Tonight Showssa yhdessä Jay Lenon kanssa.


title: Makes Me Wonder

text: Kappale oli mukana ladattavana sisältönä pelissä Rock Band.


title: Defender (albumi)

text: Defender on irlantilaisen Rory Gallagherin albumi, joka on julkaistu vuonna 1987.


title: Defender (albumi)

text: Kappaleet Rory Gallagher ellei toisin mainita.


title: Pjanoo

text: Pjanoo on kosketinpohjainen house-kappale ruotsalaiselta DJ-tuottaja Eric Prydziltä. Se on saanut kohtalaista radiosoittoa brittiläisillä radiokanavilla, joista varsinkin BBC Radio 1:llä sitä on käytetty paljon heidän "Radio 1 Big Weekend" sekä "Weekend in Ibiza"-tapahtuman mainostamiseen. Kappale oli suuri menestys Isossa-Britanniassa, jossa se saavutti Britannian singlelistan toisen sekä UK Dance Chartin ensimmäisen sijan kymmeneksi ei-peräkkäiseksi viikoksi.


title: Rock This Party (Everybody Dance Now)

text: Rock This Party (Everybody Dance Now) on ranskalaistuottaja Bob Sinclarin kappale, jonka vastaavana tuottajana toimi vakituinen kumppani Cutee B ja sillä vierailee myös Dollarman, Big Ali ja Makedah. Kappale sisältää uudelleentyöstettyjä osia C+C Music Factoryn sekä Freedom Williamsin 1990-luvun massiivisesta hittikappaleesta "Gonna Make You Sweat (Everybody Dance Now)" ja se julkaistiin Sinclarin Western Dream-studioalbumin kolmantena singlenä 22. elokuuta 2006. Siitä tuli Britanniassa artistin uran menestynein kappale, päästyään listan sijalle kolme. Kappale pääsi Australian singlelistan sijalle kuusi.


title: Jan Langedijk

text: Jan Langedijk (27. heinäkuuta 1910 Oudkarspel – 3. joulukuuta 1981 Beemster) oli alankomaalainen pikaluistelija.


title: Jan Langedijk

text: Langedijk aloitti kansainvälisen uransa vuonna 1933, jolloin hän osallistui ensimmäisen kerran MM-kisoihin. Viimeisen kerran hän edusti Hollantia EM- ja MM-kisoissa talvella 1949. Hän saavutti parhaat sijoituksensa MM-kisoissa vuonna 1938 kahdeksannella sijalla ja EM-kisoissa vuonna 1937 sijoittumalla myös kahdeksanneksi.


title: Jan Langedijk

text: Langedijk osallistui kaksi kertaa olympialaisiin. Garmisch-Partenkirchenin vuoden 1936 kisoissa hän sijoittui neljänneksi 5 000 metrillä ja kuudenneksi 10 000 metrillä. Sodan jälkeisissä St. Moritzin vuoden 1948 kisoissa hän oli viides 5 000 metrillä ja kuudes 10 000 metrillä.


title: Jan Langedijk

text: Lähde:


title: Selma Rainio

text: Selma Rainio (vuoteen 1905 Lilius; 21. maaliskuuta 1873 Saarijärvi — 5. tammikuuta 1939 Onandjokwe, Namibia) oli Suomen Lähetysseuran lähetyssaarnaaja ja ensimmäinen suomalainen lähetyslääkäri, joka perusti Ambomaan Ondongaan Onandjokwen sairaalan ja työskenteli myös Engelan sairaalassa. Hänet tunnettiin Ambomaalla nimellä Kuku Selma ’isoäiti Selma’.


title: Selma Rainio

text: Rainio syntyi Saarijärven kappalaisen lapsena Saarijärven pappilassa. Hänen vanhempansa olivat kappalainen Anton Lilius ja Amanda Sofia Perden. Isä Anton Lilius toimi papiston edustajana yhteensä neljillä eri valtiopäivillä 1872–1885.


title: Selma Rainio

text: Selma Rainio oli kymmenestä lapsesta nuorin. Lapsia oli kaikkiaan 14, mutta neljä kuoli jo pieninä. Yksi sisarista oli myöhemmin kansanperinteen kerääjänä ja kirjailijana toiminut Lilli Rainio (1861–1945).


title: Selma Rainio

text: Rainio opiskeli Jyväskylän yksityisessä tyttökoulussa ja sai sieltä päästötodistuksen 17-vuotiaana. Koulun jälkeen hän palasi kotiin, missä hänen isänsä eli halvaantuneena kolme viimeistä vuottaan. Isäänsä hoitaessaan Rainio sai ajatuksen lääkäriksi ryhtymisestä, vaikkakaan Suomessa ei tuolloin vielä ollut naislääkäreitä. Hän pääsi opiskelemaan ylioppilaaksi Helsingin Yhteiskoulussa yksityisoppilaana. Hän valmistui ylioppilaaksi keväällä 1896. Valmistautuessaan ylioppilastutkintoon Helsingissä Rainio asui yhdessä sisarensa Lillin kanssa lähetyssaarnaaja Weikkolinin lesken luona. Ida Weikkolin kertoi sisaruksille usein elämästään Ambomaan lähetyskentällä. Luultavasti nämä kertomukset herättivät Rainiossa halun lähteä lähetystyöhön.


title: Selma Rainio

text: Jo samana syksynä Rainio aloitti opinnot Helsingin yliopiston lääketieteellisessä tiedekunnassa. Opiskelujen ohella Rainio toimi Hämäläisessä osakunnassa, jossa pyrki saamaan naiset täysvaltaisiksi osakunnan jäseniksi. Hän myös osallistui luennointitoimintaan, jossa käsiteltiin kansallisuusaatetta ja Venäjän pyrkimyksiä estää Suomen itsenäistyminen. Hän osallistui myös v. 1897 perustetun Naisylioppilaiden Kristillisen Yhdistyksen toimintaan.


title: Selma Rainio

text: Vuoden 1902 lopulla Rainio suoritti lääketieteellisen tiedekunnan teoriatutkinnon suoritetuksi ja seuraavan vuoden alussa hän aloitti käytännön harjoittelun Helsingin sairaaloissa. Vuoden 1908 alkupuolella hän valmistui lääkäriksi. Ojala arvelee, että Rainio sai kutsumuksen lähetyslääkäriksi joskus vuosien 1903–1905 aikana. Ennen lähtöä Ambomaalle hän opiskeli trooppisia tauteja Saksassa Hampurin "Institut für Tropenhygienessä" ja Tübingenin "Institut für ärztliche Missionissa".


title: Selma Rainio

text: Rainio saapui Ambomaalle 14. joulukuuta 1908. Hän aloitti toimintansa Oniipan lähetysasemalla. Jo ensimmäisen kuukauden aikana hän hoiti keskimäärin 40–50 potilasta päivittäin. Hän ei ehtinyt opiskella oshindongan kieltä vaan joutui pyytämään toisia lähettejä tulkikseen. Rainion saapumisen aikoihin Ambomaalla oli suuri nälänhätä vuosina 1907–08. Ensimmäisen vuoden aikana polikliinistä apua sai 7 525 henkilöä, keskimäärin 25 päivässä. Potilaiden määrää vähensi sittemmin se, että heiltä alettiin periä pientä maksua. Toisaalta potilaat eivät pysyneet hoidossa riittävän pitkää aikaa. Kun pahimmat kivut lakkasivat, potilaat uskoivat parantuneensa ja kiirehtivät peltotöihin, varsinkin naiset.


title: Selma Rainio

text: Vuonna 1910 Rainio teki matkan kaikille lähetysasemille. Hän kiinnitti huomiota mm. ambolaisten silmäsairauksiin ja siihen, että synnytyksiä varten olisi tarvittu kätilöitä. Hän olisi halunnut itselleen myös hevosen kiireellisiä sairaskäyntejä varten, mutta Lähetysseuran johtokunta piti tällaisen eläimen ylläpitokustannuksia liian suurina.


title: Selma Rainio

text: Tammikuussa 1911 Oniipan kylkeen valmistui sairaalarakennus. Se sai ylleen peltikaton, ensimmäisen Ambomaalla. Rakennuksessa oli asuinhuoneita sekä yhdistetty poliklinikka- ja apteekkihuone, huone välttämättömien leikkausten suorittamista varten sekä huone sairaille läheteille. Ambolaiset potilaat hoidettiin majoissa, joita oli kahdeksan ja joita rakennettiin lisää. Tämä uusi sairaala vihittiin heinäkuussa 1911 pidetyssä lähetysjuhlassa. Vihkimisen suorittivat vierailulla ollut Lähetysseuran apulaisjohtaja Hannu Haahti yhdessä Martti Rautasen kanssa. Sairaala sai nimekseen Onandjokwe, ‘villihanhien paikka’.


title: Selma Rainio

text: Samana kesänä saapuivat avuksi ensimmäiset sairaanhoitajat, heinäkuussa Karin Hirn ja elokuussa Ida Ålander, joista jälkimmäinen oli Windhoekissa perehtynyt myös kätilön tehtäviin. Sairaalaan saatiin myös kaksi amboevankelistaa, jotka huolehtivat evankeliumin julistamisesta potilaille.


title: Selma Rainio

text: Haahden tarkastusmatkan yhteydessä Rainio sai läpi tärkeän asian sairaanhoitotyön kannalta. Tarkastusten yhteydessä pidettyihin kokouksiin sai Rainio tehdä alustukset sairaanhoitotyön kohdalta, ja päätökset tehtiin näiden alustusten pohjalta.


title: Selma Rainio

text: Vuonna 1913 Rainio suoritti ns. “terveysmatkan” Kapmaalle. Hän saattoi nyt omien kokemustensa perusteella suositella Lähetysseuralle sitä, että kaikki lähetit saisivat ajoittain suorittaa tällaisia matkoja. Terveellisen meri-ilmaston lisäksi sen etuihin kuului se, että siellä oli myös mahdollisuus kulttuurielämään. Lähetit olivat jo aiemmin halunneet tällaisille matkoille, mutta vasta nyt, kun lääkäri suositti niitä, Lähetysseuran johtokunta ei voinut näitä toivomuksia sivuuttaa.


title: Selma Rainio

text: Naislähetit törmäsivät heti alussa epäkohtiin. Pahin niistä oli ns. veljeinkokous, johon naisilla ei ollut asiaa. Lisäksi esim. lähetyskentän vuosikertomuksiin naiset pääsivät tutustumaan vasta sitten, kun ne oli painettu Helsingissä ja saatu postitettua Afrikkaan. Rainion ansiosta alettiin pitää naislähettien kokouksia, mutta tämä toiminta lopahti jo vuoden kuluessa. Vuoden 1911 aikana, Hannu Haahden vieraillessa Ambomaalla, pidettiin yleisiä lähettienkokouksia, mikä sitten jäi vallitsevaksi tavaksi.


title: Selma Rainio

text: Naisten palkkaus oli myös huonompi kuin miesten.


title: Selma Rainio

text: Lähettien ja johtokunnan välit osoittautuivat kireiksi, lähinnä siksi, että johtokunta uskoi kuulopuheita eikä pyrkinyt selvittämään todellista tilannetta kentällä. Rainio myös ihmetteli sitä, miksi julkisesti ei saanut kirjoittaa siitä, että Saksa oli lujittanut otettaan Ambomaasta. Tämä johtui siitä, että Saksa ja Venäjä olivat maailmansodan edellä etääntyneet toisistaan.


title: Selma Rainio

text: Suhtautumisessa ambolaisiin oli Rainion mielestä parantamisen varaa. Oli ollut väärin mm. vaatia ambolaisia pukeutumaan eurooppalaisittain. Toisaalta, kun heidät oli saatu pukeutumaan uudella tavalla, Lähetysseura halusi lopettaa vaatteitten lähettämisen heille. Rainio pyysi sisartaan Lilli Rainiota toimimaan siten, että ompeluseurat ja lähetysystävät edelleen lähettäisivät vaatteita Ambomaalle.


title: Selma Rainio

text: Lähetit eivät myöskään yleisestikään olleet kiinnostuneita ambolaisten tavoista ja ajatuksista. Tämä johti siihen, että myös monia säilyttämisen arvoisia tapoja alkoi jäädä unohduksiin.


title: Selma Rainio

text: Ensimmäisen maailmansodan seurauksena yhteydet Suomen ja Ambomaan välillä katkesivat lähes puoleksitoista vuodeksi. Esimerkiksi vuoden 1915 palkat olivat seuraavan vuoden alussa vielä saamatta. Myös Saksan siirtomaahallituksen elintarvikeapu Onandjokwen sairaalalle oli lakannut. Koko saksalaishallintokin päättyi pian sodan alkamisen jälkeen, ja eteläafrikkalaiset joukot ottivat maan haltuunsa.


title: Selma Rainio

text: Vuoden 1915 maaliskuussa sairaala oli pakko sulkea joksikin aikaa, sillä elintarvikkeet olivat lopussa ja työvoimastakin oli puutetta. Tuohon saakka Rainion edellisenä vuotena tuomat tarvikkeet olivat riittäneet.


title: Selma Rainio

text: Ambolaisten keskuudessa yleistyivät erilaiset taudit, kuten beriberi. Myös bakteerit yleistyivät sairaalassa. Joulukuussa 1915 se oli suljettava, koska potilaat alkoivat kuolla yksi toisensa jälkeen. Toimintaa jatkettiin tuon jälkeen polikliinisesti. Toimintaa voitiin jatkaa vasta sitten, kun bakteerien saastuttamat sairasmajat oli purettu ja uudet rakennettu niiden tilalle.


title: Selma Rainio

text: Vuonna 1915 myös useita suomalaisia oli sairaalan potilaina, samoin englantilaisen hallituksen ylipäällikkö, majuri Pritchard. Tämän ansiosta uusi hallitus alkoi antaa ruoka-apua sairaalalle.


title: Selma Rainio

text: Vuonna 1917 Rainio alkoi sairastella vakavasti. Hän lähti saattamaan niin ikään pahasti sairastunutta Selma Santalahtea Swakopmundiin. Perillä kävi ilmi, että näistä kahdesta Rainio olikin vakavammin sairas. Hänellä todettiin päässä kasvain, joka vaati leikkausta. Hänen kuntonsa oli heikko myös malarian vuoksi. Hyvä ravinto ja viiden viikon toipumisaika saivat hänen voimansa kuitenkin palaamaan. Vaikka hänellä vielä todettiin sydänvika, joka oli hänellä ollut jo kauan, hän pääsi toukokuussa 1918 palaamaan Ambomaalle.


title: Selma Rainio

text: Ambomaalle ilmestyi nyt tauteja, joita siellä ei ollut aiemmin tunnettu. Näitä olivat vesi- ja tuhkarokko, aivokalvontulehdus ja sikotauti. Sen sijaan espanjantauti ehti sinne vasta vuoden 1919 jälkipuoliskolla ja niin lievänä, ettei siihen kuoltu.


title: Selma Rainio

text: Ambolaisten ennakkoluulot sairaalaa kohtaan olivat nyt vähentyneet. He antoivat esim. kantaa itsensä paareilla sairaalaan, jota he olivat ennen pitäneet väistämättömänä merkkinä kuolemasta. He eivät enää myöskään lähteneet sairaalasta, jos joku siellä menehtyi.


title: Selma Rainio

text: Vuoden 1919 heinäkuussa Rainio lähti kotimaanlomalle. Onandjokwen hän jätti Aatu Järvisen hoidettavaksi. Tämä oli tullut kentälle vuonna 1917 ja oli saanut sairaanhoitokoulutusta Tübingenissä.


title: Selma Rainio

text: Suomessa Rainio viipyi jonkin aikaa Helsingissä selvitellen asioitaan. Sitten hän vietti jonkin aikaa Saarijärvellä äitinsä luona ja palasi sen jälkeen Helsinkiin. Siellä hän luennoi eri tahoilla Afrikasta. Kesäkuun 1920 hän työskenteli Kivelän sairaalassa ja matkusti sitten Tübingeniin saamaan lisää oppia. Sielläkin hän luennoi työstään Ambomaalla, kun trooppitautien laitoksen johtaja, professori Olpp oli pyytänyt. Vuoden 1921 alussa Rainio työskenteli kolme kuukautta Övermarkin kunnanlääkärinä Etelä-Pohjanmaalla. Hän työskenteli myös Keuruulla ja Sulkavalla. Afrikkaan hän ei halunnut palata siksi, että Lähetysseura oli pienentänyt Onandjokwen budjettia. Hän kuitenkin muutti kantansa, vaikka ei ollutkaan innostunut asiasta. Päätökseen vaikutti se, että kentällä olevat lähetit olivat väsyneitä ja että heitä oli liian vähän hoitamaan kasvavaa työtaakkaa. Myös oma terveys oli kohentunut.


title: Selma Rainio

text: Rainio lähti uudelleen kohti Afrikkaa heinäkuussa 1922 yhdessä Karin Hirnin ja Karin Lönnbergin kanssa. Hän saapui perille syyskuussa. Windhoekissa hän oli ottanut vastaan viran hallituksen aluelääkärinä Ambomaalla. Se edellytti, että hänen oli hoidettava kaikki Ambomaan sukupuolitautitapaukset. Korvaukseksi hän sai 100 puntaa vuodessa, mitä hän ei pitänyt hyvänä korvauksena. Aluelääkärin työ aiheutti paljon byrokraattista tehtävää, sillä raportoitavaa oli paljon, ja siinä oli käytettävä englannin kieltä, jota lähetit eivät juuri osanneet. Onandjokwe tuli vuosi vuodelta riippuvaisemmaksi hallituksen taloudellisesta tuesta, minkä vuoksi Rainio ei halunnut luopua aluelääkärin työstä.


title: Selma Rainio

text: Onandjokwella oli hänen apunaan sairaanhoitaja Karin Hirn ja naislähetti Karin Lönnberg. Uusia tauteja alueella olivat tuberkuloosi ja maltankuume. Myös spitaali levisi sinne vuonna 1924 ja pernarutto vuonna 1927. Viimeksi mainittuun tautiin ambolaiset yleensä kuolivat, jos yrittivät sitä itse hoitaa. Lähettien hoidossa he sen sijaan useimmiten paranivat.


title: Selma Rainio

text: Vuoden 1923 maaliskuussa Ambomalla vietettiin Rainion 50-vuotispäiviä. Tuohon aikaan hän yritti saada sisaruksiaan tulemaan vierailulle luokseen, mutta turhaan. Tuon vuoden aikana sairaalassa hoidettiin 571 potilasta ja poliklinikalla kävi yli 7 000 henkeä. Seuraavana vuonna luvut olivat hieman alhaisemmat. Tuolloin kuolleisuus nousi, koska etelästä oli levinnyt influenssa, johon mm. Lüderitzin kaivoksilla kuoli 400 ambolaista. Potilaat alkoivat nyt karttaa Onandjokwea tartuntavaaran vuoksi.


title: Selma Rainio

text: Vuoden 1927 aikana Rainio itsekin sairastui. Hänen toinen korvansa oli ollut 10-vuotiaasta lähtien kuuro tulirokon seurauksena, ja nyt toinenkin korva tulehtui ja hän menetti sen kuulon tilapäisesti. Sitten hänen päässään todettiin ihoruusu, jonka vuoksi Rainio itse arveli kuolevansa, sillä tähän tautiin ei tuolloin tunnettu parannuskeinoa. Hän kuitenkin toipui molemmista vaivoista.


title: Selma Rainio

text: Vuonna 1928 hallitus korotti avustuksensa Onandjokwelle 300 puntaan vuodessa.


title: Selma Rainio

text: 1920-luvulla suomalaisten sairaanhoito laajeni Ambomaalla. Sairaanhoitaja Linda Helenius aloitti vuonna 1922 pienimuotoisen sairaanhoitotyön Engelassa, ja Aatu Järvinen oli perustanut pienen sairaalaan Uukwaluuthiin sen jälkeen, kun Rainio oli palannut kentälle. Myös anglikaaninen lähetys lähetti Ambomaalle lääkärin vuonna 1927, mikä helpotti Rainion työtaakkaa. Anglikaanien lääkäri todennäköisesti työskenteli Engelan lähellä St. Mary’sin lähetysasemalla Odibossa, joka oli perustettu vuonna 1924.


title: Selma Rainio

text: Vuonna 1929 Rainio pääsi monen vuoden odottelun jälkeen virkistysmatkalle Kapmaalle, ja tässä yhteydessä hän tutustui sikäläiseen Enjamanan spitaalihoitolaan.


title: Selma Rainio

text: Vuonna 1930 ihoruusu Rainion päässä uusiutui, ja hän kärsi myös ankarista malariakohtauksista, mutta toipui molemmista taudeista. Hän vietti vuoden 1931 alun Swakopmundissa toipumislomalla.


title: Selma Rainio

text: Vuoden 1930 aikana aloitettiin ambolaisten sairaanhoitajien koulutus. Opetuksesta vastasi Karin Hirn. Ensimmäiset ambosairaanhoitajat valmistuivat vuonna 1935.


title: Selma Rainio

text: Lähetysseuran ja hallituksen välit kiristyivät 1920-luvulla, kun hallitus oli antanut vääriä tietoja lähetysseuran työstä Ambomaalla Kansainliiton mandaattikomissiolle. Lähetysjohtaja Matti Tarkkanen laati Kansainliitolle laajan selvityksen, ja tämän jälkeen myös hallitus korjasi lausuntojaan vuonna 1931.


title: Selma Rainio

text: Vuonna 1932 Lounais-Afrikan hallitus oli sotajalalla Uukwambin kuninkaan Iipumbun kanssa ja pakotti tämän lopulta maanpakoon Kavangolle. Näiden levottomuuksien vuoksi Onandjokwen sairaalan potilasmäärät vähenivät huomattavasti.


title: Selma Rainio

text: 1920-luvun lopun ajan Rainio odotti, että Lähetysseura lähettäisi Ambomaalle toisen lääkärin, joko suomalaisen taikka saksalaisen, joita oli tarjoutunut lähtemään. Suomalaiset kuitenkin pyörsivät päänsä ja saksalaisia Lähetysseuran johtokunta taas ei jostain syystä suostunut lähettämään. Vasta vuonna 1932 lähetettiin vastavalmistunut Anni Melander, joka oli tutustunut myös kirurgiaaan.


title: Selma Rainio

text: Vuosina 1928–31 Ambomaalla kärsittiin kuivuudesta. Tämän vuoksi ambolaiset söivät myös rotanlihaa, mutta nyt he sairastuivat sen johdosta ruttoon. Tauti levisi sairaalassakin, eivätkä ambolaiset lopulta halunneet tulla sinne hoitoon. Hallitus asetti Ambomaan eristykseen.


title: Selma Rainio

text: Anni Melanderin mukana Rainio sai johtokunnan kutsun tulla kotimaahan. Rainio olisi halunnut jäädä Ambomaalle jollekin rauhallisemmalle alueelle, sillä hän tiesi jääneensä Afrikassa jälkeen lääketieteen kehityksestä.


title: Selma Rainio

text: Rainion toisen työkauden lopulla vuonna 1933 Onandjokwella oli 17 rakennusta, 49 potilasmajaa, 15 varastoa tai katosta ja mylly.


title: Selma Rainio

text: Rainio lähti Ondongasta toukokuussa 1933, mutta kierteli ensin noin kuukauden ajan Kavangolla, jossa Lähetysseura oli aloittanut työn vuonna 1926. Siellä hän kartoitti sairaanhoidon tarvetta alueella.